Kosovo ne sme da ugrozi put ka EU - Ist Media\n01:52: AM ponedeljak 4 jula, 2022\nPosted on 15. januara 2012. at 22:11 by Ist Media\nNakon odlaganja odluke EU o dodeli statusa kandidata za nekoliko meseci u Srbiji se postavilo pitanje budućnosti evropskih integracija zemlje i održivosti sadašnje politike vlade „i Kosovo i EU“. Da bi doprineo toj debati, novoosnovani Centar za spoljnu politiku organizovao je 21. decembra skup o odnosima Srbije i EU, na kojem su reč dobili i predstavnici države i ugledni stručnjaci i društveni aktivisti. Nije se ni moglo očekivati da se na skupu ove vrste pronađe rešenje za prevazilaženje prepreke sa kojom se Srbija suočila na putu ka EU. Ipak, zajednički imenitelj svih izlaganja je snažna podrška evropskom putu Srbije, u najmanju ruku zbog toga što taj put vodi preko reformi za unapređenje društva.\nU pogledu toga šta Srbija treba da preduzme da bi što pre napravila korak napred u evropskim integracijama najkonkretniji odgovor dala je direktorka Kancelarije za evropske integracije Milica Delević. Ona je uputila na zaključke sastanka lidera EU, koji su se, kako je istakla, već pojavljivali i u ranijim dokumentima i prema tome nisu ništa novo.\nKako je istakla, u pogledu Kosova se treba usmeriti ne na status, budući da oko toga ni zemlje članice EU nisu postigle dogovor, već na konkretne zahteve oko koji h se svi slažu, a to su protok robe, saradnja, reforme i funkcionisanje Euleksa na celoj teritoriji Kosova. „Ne bih rekla da to znači državnost Kosova“, rekla je Delević. Ona je iznela svoj utisak da se u Srbiji „pravi dihotomija“ ili oružani otpor, ako to ne onda je reč o implicitnom priznanju“.\nDelević je istakla takođe da problemi koje Srbija rešava kao uslov na putu ka EU nisu nastali zbog EU i da bi trebalo da se reše nezavisno od tog puta.\nDirektorka Kancelarije za evropske integracije istakla je takođe da odlaganje neke odluke uprkos preporuci Evropske komisije nije nikakav izuzetak u EU. „Ovo nije prvi put da je Evropski savet odstupio od mišljenja Evropske komisije u pozitivnom ili negativnom smislu“, rekal je Delević.\nOna je takođe istakla da Srbija od početka evropskih integracija ukazuje na neke svoje „specifičnosti“, na primer tada u odnosima sa Crnom Gorom, a kasnije i u drugim pitanjima. „Mislim da je EU danas manje spremna da uvažava specifičnosti, ali i da očekue da se s vremenom problemi rešavaju“, rekla je Delević.\nIstakla je da je nastavak reformi i političkih procesa koji će voditi rešenju problema, put koji će Srbiju odvesti do kandidature i dalje ka članstvu u EU.\nPodršku evropskim integracijama izrazio je i šef diplomatije Vuk Jeremić. On, međutim, nije jasno odgovorio na pitanje kako Vlada Srbije planira da prevaziđe prepreku koja je pred nju postavljena, a izrazio je sumnju u mogućnost da Srbija dobije status kandidata u martu ove godine, što se najavljuje kao rok. „Kada sam pre šest do sedam meseci rekao da sam suzdržan (po pitanju mogućnosti da Srbija dobije status kandidata i datum za pregovore) bio sam ptica zlostlutnica. Pokazalo se, nažalost, da sam imao razlog za to. Možda sada treba biti još suzdržaniji“ prema mogućnosti dobijanja statusa kandidata u martu, rekao je Jeremić.\nPema njegovim rečima, ti rokovi sami po sebi nisu ni bitni, iako se lakše održava motivacija kada oni postoje.\nJeremić je istakao da vlada Srbije neće menjati svoj stav prema Kosovu, ali nije odgovorio na pitanje kako onda planira da ostvari napredak ka EU. Kako je isakao, 9. decembra je jedna zemlja „srušila konsenzus“ o dodeli statusa kandidata Srbiji. Od Srbije je, kako je istakao, traženo da se odrekne Rezolucije 1244 u pogledu regionalnog predstavljanja Kosova. „Naš odgovor je bio ‘ne’ i tako će se i nasrtaviti u pogledu takvih zahteva“, rekao je Jeremić. Oj je dodao da su mu iz nekoliko evropskih zemalja poručili čak da će Srbija pre članstva u EU svakako morati da prizna Kosovo.\nJeremić je izneo stav da Srbija jedino doslednošću može da dođe do toga da se sa njom razgovara. Kako je istakao, da je većina sveta priznala državnost Kosova, Srbiju niko ne bi ni zvao na dijalog koji se vodi u Briselu.\nKada je reč o nastavku evropskih integracija, Jeremić je rekao da Srbija treba da sprovodi reforme da bi se u potpunosti uskladila sa Kriterijumima iz Kopenhagena, ekonomskim i političkim predslovima za pristupanje. „Ako budemo uspešni na tom putu, mislim da će biti moguće zatražiti i članstvo. Ali ono je toliko daleko, ne bih se usudio da predviđam kakvi će stavovi tada biti“ ni u Srbiji ni u EU“, zaključio je Jeremić.\nJeremić je veliki deo izlaganja posvetio sadašnjem trenutku, kada se u EU, ali i celoj Evropi i drugim delovima sveta, zbivaju promene, sa neizvesnim ishodom.\nDirektor beogradske kancelarije fondacije Fridrih Ebert, Mihael Erke rekao je da mu je lično žao što je njegova zemlja, Nemačka, najodgovornija u EU što Srbija nije dobila status kandidata. Erke je, međutim, ukazao da je fonadacija Fridrih Ebert bliska opozicionoj Socijaldemokratskoj partiji u Nemačkoj koja se zalagala da Srbija dobije kandidaturu. On je takođe rekao da nema zamerke samo na ponašanje vlasti Nemačke prema Srbiji, već i prema nekim partnerima u evrop zoni i zrazio je nadu da će se ili taj stav ili stranke na vlasti promeniti.\nNasuprot tezi koja se često zastupa da je EU spoljnopolitički prioritet, direktor Beogradskog centra za ljudska prava Vojin Dimitrijević naglasio je da učlanjenje u EU nije međunarodno, već unutrašnje pitanje. „Mi na tom putu ne uspevamo iz nekih unutrašnjih razloga“. rekao je Dimitrijević.\nOn je posebno ukazao da su protivnici evropskih integracija u Srbiji „iste političke boje“, dok su u drugim evropskim zemljama, Francuskoj i Velikoj Britaniji, ih ima i n alevici i na desnici. Ukazao je da je potrebno ispitati i razloge protivljenja, koji, kako je naveo, leže u tome što nekome ne odgovaraju reforme potrebne na putu ka EU.\nKada je reč o pitanju Kosova, Dimitrijević je rekao da se u sagledavanju tog pitanja postoje brojne zablude i anahronizmi. Kao jedni od stvari naveo je strah da će Srbija priznati Kosovo nekim tipom ponašanja jer, kako je istakao, to se ne može učiniti omaškom, mora postojati volja. Dimitrijević je, takođe, naveo da samo priznanje i nema toliko veliki značaj za EU, kao i da EU to ne traži od Srbije ni zbog toga što deo njenih članica nije priznao Kosovo, ugavnom iz svojih unutrasnjih razloga.\nPovodom saveta iz Nemačke da se treba ugledati na primer takozvane zapadne i istočne Nemačke posle Drugog svetskog rata, Dimitrijevcih je rekao da je i Savezna Republika Nemačka imala fazu u kojoj je svog istočnog suseda nazivala samo kao „takozvana“ DDR, a prekidala je i odnose i uvodila sankcije onima koji je priznaju. „Prolazimo i mi kroz tu fazu“, rekao je DImitrijević, dodavši da Srbija nije prekidala odnose, ali je proterala ambasadore dve najmanje uticajne zemlje.\nDekan privatnog Fakulteta za ekonomiju, finansije i administraciju (FEFA) Mihailo Crnobrnja ocenio je da je po pitanju Kosova potrebno samo da Srbija prizna realnost – da nema suverenitt na Kosovu, ni policajce, ni valutu, niti bilo šta drugo što odlikuje državu.\nKada je reč o strateškom pravcu Srbije, on je naveo da sa ekonomske tačke gledišta ne postojibolji put od EU. Pre prošlih izbor urađena je analiza trgovine Srbije. Ispostavilo se, kako je naveo da je samo izvoz u Italiju eveći nego u Aziju, Afriku, i južnu i severnu Ameriku zajedno. Te veze su već toliko bliske da će Srbija za nekoliko godina postati i članica carinske unije EU, što će joj otvoriti veliko tržište.\nPosted by Ist Media - 3. decembra 2021. 0\nZbog radova na sanaciji vrelovoda kod obdaništa „Boško Buha“, zastoj u isporuci grejanja imaju korisnici na sledećim adresama: Delovi…


"Nasilje nad Romkinjama u porodici i partnerskim odnosima u Beogradu" - Bibija\n"Nasilje nad Romkinjama u porodici i partnerskim odnosima u Beogradu"\nIstraživački izveštaj pod nazivom Nasilje nad Romkinjama u porodici i partnerskim odnosima u Beogradu: Struktura, karakteristike i društvena reakcija rezultat je rada Viktimološkog društva Srbije - VDS.\nVDS je 2017. godine angažovano na sprovođenju dela projekta pod nazivom Za aktivnu inkluziju i prava Romkinja na Zapadnom Balkanu II, čiji su nosioci NVO BIBIJA-Romski ženski centar i CARE International Balkans. Angažovanje se odnosilo na prikupljanje i beleženje podataka o slučajevima nasilja nad Romkinjama. Zadaci VDS u ovom delu projekta obuhvatili su: izradu metodologije za prikupljanje podataka, određivanje uzorka, izradu instrumenta za prikupljanje podataka, analizu dobijenih podataka i pripremu istraživačkog izveštaja.\nProjekat je, ukupno gledano, usmeren na unapređenje zaštite Romkinja kao žrtava nasilja u porodici i partnerskim odnosima i jačanje njihovih kapaciteta za ostvarivanje svojih prava na obrazovanje, zdravstvo i život bez nasilja.\nPogledajte kompletan izveštaj.


Užasavajuće: Željezničari velikim naporima čiste pruge, banditi kradu - Klix.ba\nUžasavajuće: Željezničari velikim naporima čiste pruge, banditi kradu\n20.5.2014. u 09:43\nU ponedjeljak, 19. maja, oko 22,40 sati na međustaničnom odstojanju Modrinje – Kakanj, otuđeno je oko 700 metara kontaktnog provodnika sa nosećim užetom, tako da je zbog pada kontaktne mreže na prugu od sinoć privremeno, ponovno obustavljen željeznički saobraćaj na dionici Kakanj - Lašva. Ekipe željezničara su danonoćno na terenu sa namjerom da što hitnije osposobe pruge ili dijelove pruga za saobraćanje vozova.\nI dalje najteže je stanje u Poslovnom Području Tuzla. Na relaciji Ljubače - Živinice, gdje je rijeka Spreča uništila oko 250 m pruge i pružnog nasipa, nastavlja se sanacija štete.\nNakon sanacije ovog dijela pruge, planirana je sanacija mosta na rijeci Gostelji (Živinice - Donja Višća) i popravka oštećenih mostova i pruge prema Kalesiji i Zvorniku. Istovremeno se vrši raščišćavanje pruge Lukavac Dobošnica i pruge Mramor-Brčko.\nOvim akcijama odazivaju se i nude svoju nesebičnu pomoć, osim zaposlenika Željeznica FBiH i penzioneri te ostali građani.\nOgromnim naporom željezničara koji su vlastitim snagama otklonili na desetina hiljada m³ zemlje, u nedjelju i ponedjeljak, uspostavljen je putnički i teretni saobraćaj na relaciji Zenica - Sarajevo čime je omogućen nesmetan saobračaj na relaciji Sarajevo - Mostar - Čapljina (DG).\nVeoma je važno naglasiti da u Poslovnom području Zenica radi kontinuiteta proizvodnje za potrebe ArcelorMittala iz Luke Ploče svakodnevno dolaze robe koje omogućavaju kontinuitet proizvodnje, a vrši se otprema gotovih proizvoda. Svakodnevno se vrši i dostavljanje uglja iz RMU Zenica u Termoelektranu Kakanj.


Od Takovske do opštine Stari grad – Ulica otvorenog srca pod sloganom „Uvek Beograd“ - Beogradski Portal\nOd Takovske do opštine Stari grad – Ulica otvorenog srca pod sloganom „Uvek Beograd“\nTradicionalna novogodišnja manifestacija „Ulica otvorenog srca“ svečano je otvorena 1. januara tačno u podne u Svetogorskoj ulici, ispred Ateljea 212, pod sloganom „Uvek Beograd“. Svečanost je počela nastupom dečijeg hora „Čarolija“, a prisutne Beograđane i goste glavnog grada zabavljali su muzičari, ulični animatori, mađioničari, žongleri i glumci.\nSve prisutne goste i prijatelje, komšije i sugrađane pozdravili su gradonačelnik Beograda Zoran Radojičić, predsednik Skupštine Srbije Ivica Dačić i direktor Turističke organizacije Beograda Miodrag Popović.\nGradonačelnik Beograda Zoran Radojičić čestitao je Beograđanima novu godinu poželevši više zabave a manje straha od korone i pozvao ih da u ovoj godini od srca pomognu onima kojima je pomoć najpotrebnija. On je izrazio ogromno zadovoljstvo što napreduju radovi na izgradnji klinike Tiršova 2, a da su simboli „Ulice otorenog srca“ – doktori klovnovi velika podrška mališanima koji se nalaze na lečenju na Univerzitetskoj dečijoj klinici u Tiršovoj.\n„„Ulica otvorenog srca“ je spoj humanosti i umetnosti, manifestacija koja je odavno prevazišla okvire Beograda i postala prepoznatljiv brend koji promoviše najhumanije vrednosti našeg glavnog grada i njegovu otvorenost. Znam koliko se deca u Tiršovoj raduju kada vide klovnove i zato pozivam sve goste koji su u mogućnosti da kupe po jedan crveni nos i na taj način podrže projekat „Doktori klovnovi““, rekao je na svečanom otvaranju gradonačelnik Zoran Radojičić.\nProjekat Doktori klovnovi pokrenula je 2003. godine organizacija „The Brdge of Life” (Most života), a zvanično ga je odobrilo i preporučilo Ministarstvo zdravlja Srbije.\nIspred zgrade opštine Stari grad, u Makedonskoj ulici, na dečijoj sceni održan je program za najmlađe gde je izvedena predstava Lutkarskog pozorišta „Pinokio“, a nastupili su i članovi pantomimičarske trupe „Mimart“, mađioničar, di-džej „Bege Fank“, duvački orkestar i orkestar uličnih svirača.\nU okviru glavnog programa, ispred zgrade Ateljea 212, priređeni su različiti koncerti gde su nastupili Dušan Svilar, Đorđe Kreća, Antonije Tubić, kao i studenti Fakulteta muzičkih umetnosti iz Beograda koji su izveli numere iz Diznijevih crtanih filmova.\nManifestacija „Ulica otvorenog srca“ nastala je pre pola veka u „Srpskoj kafani“ kada su glumci Ateljea 212 menjali uloge sa kelnerima i prvog dana Nove godine služili goste. Iz ovog nesvakidašenjeg druženja nastao je praznik Beograda koji povezuje kulturu i privredu, radost, čaroliju i humanost. Od 1988. godine zvanično je ušla u kalendar najznačajnijih manifestacija grada Beograda, kroz koju prođe preko 100.000 ljudi.\nOrganizatori manifestacije su Grad Beograd, Turistička organizacija Beograda, Gradska opština Stari grad, Pozorište Atelje 212, u saradnji sa JKP „Gradske pijace“.


Sport: Više od igre, Galatasaraj - Zvezda - BalkaniYUm.TV '); } //]]>\nViše od igre, Galatasaraj - Zvezda\nKošarkaši Crvene zvezde od 19 sati u Istanbulu igraju meč 2. kola protiv Galatasaraja, čiji su navijači pre dve godine ubili pristalicu crveno-belih Marka Ivkovića i tim tragičnim incidentom izazvali tenzije koje prate i svaki naredni susret ovih rivala. Zbivanja sa ove utakmice možete da pratite iz minuta u minut uz Blicsportov blog uživo.\n18.04 - "Galatasaraj ima veliko iskustvo, ali smo i mi kvalitetni i pokušaćemo kroz našu igru da dođemo do dobrog rezultata. Biće to šansa da se izmerimo protiv jednog odličnog tima", rekao je pred odlazak u Turski trofejni stručnjak Dejan Radonjić za "Blic", tokom posete našoj redakciji. 18.03 - Apel košarkaškog kluba Crvena zvezda navijačima da zbog ubistva Marka Ivkovića ne putuju u Istanbul na evroligašku utakmicu sa Galatasarajem itekako je imao smisla. Pročitajte i sami šta se sve dešavalo od tog tragičnog događaja do danas u odnosima navijača pomenutih klubova.\n18.02 - Zvezda je apelovala na svoje navijače da ne idu u Istanbul, ne samo zato što je Marko Ivković tamo ubijen, već i zbog nedavnih incidenata, u 1. kolu Evrolige, posle kojih je Galatasaraj samo novčano kažnjen.\n18.01 - Pred večerašnji meč, oba rivala su ostvarila pobede na domaćoj/regionalnoj sceni. Istina, Galatasaraj je jedva savladao ekipu Tofaša, a Crvena zvezda je u Novom Mestu lako izašla na kraj sa Krkom.18.00 - Dobro veče i dobro došli na novi prenos uživo na Blicsportu. Ovoga puta pratimo evroligaški nastup Zvezde na gostovanju Galatasaraju, i to nakon što su oba tima na startu nadmetanja zabeležila poraze: crveno-beli su u Beogradu izgubili od istanbulske Darušafake sa 70:73, a šampion CSKA je iz Turske odneo oba boda deklasiravši "Galatu" sa 84:109.


Vučić: Sutra razgovor s Angelom Merkel o Kosovu i posetama Vašingtonu i Briselu | Insajder\nVučić: Sutra razgovor s Angelom Merkel o Kosovu i posetama Vašingtonu i Briselu\nPredsednik Srbije Aleksandar Vučić najavio je da će sutra razgovarati s nemačkom kancelarkom Angelom Merkel o više tema među kojima će biti Kosovo i predstojeće posete Vašingtonu i Briselu.\nVučić je naveo i da će sa Merkelovom razgovarati o različitim pitanjima, i o vakcinama protiv virusa korona, bilateralnoj saradnji između Srbije i Nemačke, kao i da se zahvali na nedavno potpisanom aktu o dodatnoj saradnji Predstavništva Srbije i Ministarstva industrije i energetike Nemačke.\nPredsednik Srbije je za TV Pink naveo da će se u razgovoru boriti "za nešto bolju poziciju Srbije", da će sutrašnji Bledski forum biti "interesantan" i da će govoriti o značajnim promenama koje će se desiti u Evropi i u svetu.\n"Smatram da je loše da Srbija (u pregovorima) bude unižena i da srpski narod uvek bude taj koji plaća ceh. Srbi moraju da budu jednako zadovoljni ili nezadovoljni kao i drugi", ocenio je Vučić.\nPredsednik Srbije poručio je danas se varaju svi koji misle da će moći po pitanju Kosova da prave račun bez krčmara.\nNapomenuo je da Srbiji za sada niko nije ponudio kompromis, a da nije zainteresovan za medjusobno priznanje dve strane.\n"Poručujem (premijeru Kosova Avdulahu) Hotiju da, umesto pretnjama ratnim odštetama i sudovima za genocid, treba da ponude neku vrstu kompromisa", rekao je Vučić.\nOn je uoči sutrašnjeg Bledskog strateškog foruma razgovarao sa premijerom Slovenije Janezom Janšom, kao i sa predstavnicima zemalja u regionu i objasnio im poziciju Srbije po pitanju Kosova i zatražio njihovu podršku.\n"Govorio sam o problemima koje imamo po pitanju Kosova i Metohijei zatražio podršku", rekao je Vučić i istakao da misli da smo nadomak značajnih promena i u Evropi i u svetu, koje, ipak, neće ići lako, ali svakako brže nego do sada.\nNaveo je i da će se sutra sastati sa predstavnikom EU u pregovorima Beograda i Prištine Miroslavom Lajčakom, i premijerima Bugarske, Mađarske i Hrvatske.\nVučić: Pomak liste Za budućnost Crne Gore\nOdgovarajući na pitanje o izborima u Crnoj Gori Vučić je rekao da treba sačekati i da je očigledno da je Lista za budućnost Crne Gore napravila ogroman pomak.\nNa optužbe predstavnika zvanične Podgorice da se Srbija meša u unutrašnje stvari Crne Gore, Vučić je rekao je da je očigledno da "ko god želi nešto u regionu da postigne, mora da napadne Vučića".\n"Za mene je važna jedna druga stvar, a to je činjenica da se srpski narod podigao, da je počeo da štiti svoja identitetska prava", rekao je Vučić i dodao da je Srbija više nego ikada pomagala srpske organizacije u Crnoj Gori, radi očuvanja kulture i ćiriličkog pisma.


Saudi Aramco procijenjen na 1,7 biliona dolara - Biznis Info\nSaudijska naftna kompanija Saudi Aramco procijenjena je na 1,7 biliona dolara uoči početka javne prodaje dionica na saudijskoj berzi. To je ispod 2 biliona dolara koliko je tražio saudijski prijestolonasljednik, ali i dalje kompaniju stavlja u poziciju da postane najveći IPO na svijetu.\nAramco ne može prodati svoje dionice direktno investitorima u Sjedinjenim Državama i drugim tržištima, jer će njegova početna javna ponuda (IPO) biti ograničena na Saudijce i strane subjekte kojima je dopušteno da ulažu u saudijsko tržište dionica, prenosi Reuters.\nNaftni gigant rekao je da planira prodati 1,5% kompanije, odnosno oko 3 milijarde dionica, po okvirnom rasponu cijena od 30 do 32 rijala, procjenjujući tako IPO na čak 96 milijardi rijala (25,6 milijardi dolara) i dajući kompaniji. potencijalnu tržišnu vrijednost između 1,6 biliona i 1,7 biliona dolara.\nIPO Aramca mogao bi nadmašiti rekord kineskog giganta za e-trgovinu Alibaba čiji je IPO na njujorškoj berzi 2014. godine donio 25 milijardi dolara.\nAramco je svoj IPO započeo 3. novembra nakon što je on nekoliko puta odgađan.


Avionske karte za Cipar iz Beograda već od 48 eura ! – Lovci na Odmore\nBy admin May 28, 2015 Putovanja iz Beograda No Comments\nWizzair nudi super povoljne avionske karte iz Beograda za Cipar u januaru 2016 godine. Sve takse i pristojbe su uračunate u cijenu. Cijena povratne avionske karte za datume od 17.do 24. januara iznosi samo 48 eura. Klikom na link ispod možete online rezervirati ove avionske karte.\nPutovanje je od 17. do 24. januara 2016 godine. Klikom na link ispod rezervirajte avionsku kartu.\nAko tražite povoljne hotele na Cipru kliknite ovdje: HOTELI NA CIPRU\nTags: beograd putnička agencija, cena leta, let za cipar, letalske karte, po svetu, Putovanja iz Beograda, putovanja u evrima, putovanja u januaru, svet oko nas


Medicinska sestra – tehničar — Srednja medicinska i IT gimnazija\nKroz redovno ili vanredno školovanje, kandidati stiču diplomu za zanimanje medicinska sestra - tehničar, a dostupno je i stručno osposobljavanje, prekvalifikacija i dokvalifikacija.\nProfili Medicinska sestra – tehničar\nSpisak zanimanja koja su iz godine u godinu naročito tražena među mladima je vrlo interesantan, prosto zato što se uvek u samom vrhu te liste nalaze i zanimanja medicinske struke. Zato i treba znati da Srednja medicinska škola Beograd svim zainteresovanima pruža mogućnost da steknu diplomu za izabrano zanimanje te struke.\nA ako postoji zanimanje koje je uvek aktuelno i naročito traženo, onda je to sigurno medicinska sestra – tehničar. Pored toga što je mladima izuzetno interesantno, ono se smatra i posebno perspektivnim, jer je na tržištu rada i naše i drugih zemalja uvek velika potražnja za ovim stručnjacima.\nDodatna je prednost i to što lice koje stekne diplomu za ovaj obrazovni profil četvrtog stepena može svoje školovanje da nastavi na Medicinskom fakultetu ili na izabranoj višoj školi, a posle da pohađa i specijalizaciju, ako to želi.\nOd strane Ministarstva prosvete, nauke i tehnološkog razvoja Republike Srbije je upravo Srednja medicinska škola Kragujevac ovlašćena da sprovodi ne samo redovno i vanredno školovanje za obrazovni profil medicinska sestra - tehničar, nego i da organizuje stručno osposobljavanje, kao i dokvalifikaciju i prekvalifikaciju. A to isto se odnosi na izdvojena odeljenja ove škole, a koja se nalaze u Beogradu i u Novom Pazaru.\nPodrazumeva se da je neophodno određene uslove da ispuni svaki kandidat, a ukoliko je zainteresovan za bilo koji ponuđeni program, s tim da će svakako dodatne informacije o tome dobiti od strane nadležnih lica u okviru ove obrazovne institucije. Moramo naglasiti i to da je program usklađen sa pravilima nadležnih institucija, a da su zastupljeni i opšteobrazovni i stručni predmeti. Pojedini se izučavaju samo tokom jedne školske godine, dok ima i onih koji se izučavaju u toku sve četiri godine školovanja.\nU skladu sa pravilima nadležnog ministarstva, svake školske godine kandidati imaju obavezu da odaberu jedan izborni predmet koji će pohađati, a nudi im se mogućnost da prate versku nastavu ili predmet građansko vaspitanje. Osnovna četiri predmeta su zastupljena u toku svake 4 godine školovanja, a kada su u pitanju opšteobrazovni predmeti. Tako kandidati izučavaju matematiku i srpski jezik i književnost, odnosno strani jezik i fizičko vaspitanje tokom svake školske godine.\nIzuzev njih među opštim predmetima se nalaze i: istorija, hemija, geografija i fizika, zatim predmet računarstvo i informatika, kao i predmeti biologija, muzička kultura i sociologija i prava građana.\nU programu za obrazovni profil medicinska sestra - tehničar IV stepen, izuzev latinskog jezika, kandidati imaju obavezu da pohađaju i stručne predmete zdravstvena nega, anatomija i fiziologija, kao i predmet prva pomoć. Takođe se u programu nalazi i predmet mikrobiologija sa epidemiologijom, odnosno predmeti higijena i zdravstveno vaspitanje, te predmeti patologija i farmakologija.\nUz sve navedene, zastupljeni su i stručni predmeti medicinska etika i medicinska biohemija, zatim ginekologija i akušerstvo, te infektologija i zdravstvena psihologija. A u programu se takođe se nalaze i stručni predmeti psihijatrija, neurologija i hirurgija, ali i predmeti pedijatrija i preduzetništvo.\nDa ne bi bilo apsolutno nikakve zabune, naglašavamo da IT gimnazija Kragujevac ima sve dozvole koje su neophodne, da bi sprovodila nastavu za pomenuti obrazovni profil četvrtog stepena. A samim tim kandidati koji steknu diplomu za zanimanje medicinska sestra - tehničar imaju pravo da zahtevaju njen upis u radni dosije. Radi se o apsolutno zakonski priznatom dokumentu, pa je potrebno da oni kontaktiraju nadležnu poslovnicu Nacionalne službe za zapošljavanje i izvrše upis diplome za pomenuto zanimanje u skladu sa pravilima.\nMikrobiologija sa patologijom\nLikovna kultura (izborni predmet)\nIstorija (predmet po izboru)


Prva žrtva gripa u Braničevskom okrugu: Požarevljanin preminuo usled virus gripa AX1 – Poportal\nPrva žrtva gripa u Braničevskom okrugu: Požarevljanin preminuo usled virus gripa AX1\nPacijent star 62 godine, koji je preminuo usled gripa, bio je na dijalizi zbog hronične bolesti bubrega.\nPacijent star 62 godine iz Požarevca preminuo je usled komplikacija izazvanih virusom gripa AH1 gripa i to je prva žrtva ove zarazne bolesti na području Braničevskog okruga. Kako je za “Novosti” rekao Danko Nikolić, direktor Opšte bolnice, ovaj pacijent kod njih je bio na dijalizi, jer je bolovao od hronične bolesti bubrega.\n-Kod ovog pacijenta prethodno je laboratorijski potvrđen virus gripa AX1. Među ležećim pacijentima ima još njih nekoliko kod kojih je, takođe, potvrđen ovaj virus – rekao je Nikolić.\nZbog sve većeg broja obolelih od gripa, u Opštoj bolnici su od 28. januara zabranjene posete ležećim pacijentima. Na području Braničevskog okruga, od simptoma sličnih gripu trenutno je obolelo preko 1.000 ljudi, što je dvostruko više nego prethodne sedmice.\nSmrtnog slučaja zbog gripa u Požarevcu je bilo i pre godinu dana – u februaru 2019. godine u Opštoj bolnici preminuo je državljanin Rumunije, star 45 godina, koji je primljen kao hitan slučaj.\nPošta Srbije štampala marke na kojima je kao glavni grad Turske prikazan Carigrad\nSenad Marić: „FK „Mladi radnik“ jedini klub u zemlji koji nema pomoćni teren“\n17/01/2021 Biljana Petrović


Tek pola sedmaka u Srbiji je fizički aktivno - Biznis i Finansije\nHome\tVestiPolitika i društvo\tTek pola sedmaka u Srbiji je fizički aktivno\nTek pola sedmaka u Srbiji je fizički aktivno\nby bifadmin 3. jula 2019.\nZavršena je osma sezona sada već tradicionalnog projekta „Zdravo Rastimo“, čiji je glavni cilj da kod đaka sedmih razreda širom Srbije poveća znanje i svest o značaju pravilne ishrane i važnosti fizičke aktivnosti. Projekat, koji zajedničkim snagama sprovode kompanija Nestlé i Savez za školski sport Srbije, a čiji su nosioci nastavnici fizičkog vaspitanja u osnovnim školama, ove godine obuhvatio je oko 6.700 učenika iz 86 škola u 37 opština i gradova. Zaključno sa osmom sezonom, broj učenika koji su unapredili svoje znanje o ovim važnim temama dostigao je oko 32.000.\nFormiranje zdravih životnih navika u periodu rasta i razvoja izuzetno je značajno, jer može da pomogne prevenciji poremećaja, oboljenja i stanja koja su u neposrednoj vezi sa nepravilnom ishranom i fizičkom neaktivnošću. Upravo zato, u osmoj sezoni projekta „Zdravo Rastimo“, učenici su kroz četiri predavanja stekli osnovna znanja o pravilnoj ishrani i njenom planiranju, uticaju hrane na telo, a dobili su i praktične savete o tome kako ta znanja mogu da primene.\n„Naš globalni cilj je da do 2030. godine pomognemo da 50 miliona dece vodi zdraviji život, i to je upravo ono na čemu radimo u svim lokalnim zajednicama u kojima poslujemo. Čvrsto verujemo u to da su obrazovana, zdrava i aktivna deca naša budućnost“, ističe Milica Milanović, menadžer korporativnih komunikacija, Nestlé Adriatic S.\nZa potrebe evaluacije ove sezone projekta, Institut za javno zdravlje Srbije „Dr Milan Jovanović Batut“ je, kao i svake godine, sproveo Istraživanje znanja, stavova i navika učenika koji su u njemu učestvovali. Ove godine, rezultati su pokazali da su đaci svoje znanje, posle predavanja u okviru projekta, unapredili za prosečno oko 13 odsto.\nIstraživanje je takođe pokazalo i da skoro svaki drugi učenik (47,6 odsto) ističe da prilikom izbora načina ishrane razmišlja o svom zdravlju.\nPozitivan trend – i dalje sa velikim prostorom za napredak – predstavlja i podatak da je svakodnevnu fizičku aktivnost (brzi hod, igre sa loptom, trčanje, vožnja bicikla i sl.) u trajanju od najmanje jednog sata dnevno u toku nedelje koja je prethodila istraživanju imalo čak 39,4 odsto učenika. Osim toga, zadovoljavajući procenat učenika – dve trećine njih, ili 70,3 odsto – svakodnevno konzumira mleko i mlečne proizvode.\nIpak, preporučen unos od pet obroka dnevno, po rezultatima istraživanja, upražnjava tek svaki četvrti učenik (25,9 odsto), a svaki peti učenik ne doručkuje svakog dana. Oko četvrtine učenika (27,5 odsto) nema zastupljeno voće u svakodnevnoj ishrani, a povrće na dnevnom nivou ne jede čak 35,6 odsto njih. Naviku svakodnevnog konzumiranja slatkiša ima svaki drugi učenik (56,2 odsto) i to češće devojčice nego dečaci, a svaki treći učenik (35,2 odsto) provodi više od dva sata dnevno uz ekran gledajući televiziju, video, DVD ili neki drugi zabavni sadržaj.\nNeke zabrinjavajuće trendove pokazuje i posmatranje izveštaja urađenih u okviru projekta „Zdravo Rastimo“ u periodu od 2014. do 2018. godine. Naime, u posmatranom periodu, primećeno je da se procenat učenika sedmog razreda koji imaju pet obroka dnevno značajno smanjio, i to sa 33,3 na 26 odsto. Isto se odnosi i na procenat učenika koji redovno doručkuju, koji se smanjio sa 84,1 na 78,1 odsto, a navika svakodnevnog konzumiranja voća i povrća takođe beleži trend opadanja.\n„Svake godine, rezultati ovog istraživanja ohrabruju nas da nastavimo sa misijom koju smo započeli, ali nam i pomažu da usmerimo aktivnosti na unapređenje ključnih bolnih tačaka“, ističe Željko Tanasković, predsednik Saveza za školski sport Srbije. „U okviru projekta Zdravo Rastimo, ove godine smo se odlučili i za međuvršnjačku edukaciju, čime je u projekat dodatno uključeno i 13.000 dece iz nižih razreda. Ideja je da sedmaci edukuju decu u nižim razredima uz nadzor profesora, i tako se dodatno socijalizuju i prenesu svoja znanja. Ovaj pristup, gde god je to moguće, koristimo i u ostalim važnim projektima koje Savez sprovodi“, dodaje on.\n„Zdravo Rastimo” je deo globalne inicijative „Nestlé za zdraviju decu“, koja uključuje više od 300 partnera – sportskih udruženja, nutricionista, javno-zdravstvenih institucija i drugih. Nestlé ovaj projekat, osim u Srbiji, sprovodi i u zemljama regiona – Hrvatskoj i Bosni i Hercegovini – a njegova posebnost je u tome što isključuje bilo kakvu promociju proizvoda kompanije, pa je, posmatrano na uzorku, najopsežniji program takve vrste u regionu.\nOsim što su se družili, učili i zajednički radili na izgradnji zdravije budućnosti, đaci iz škola učesnica takmičili su se u znanju, sportu i kreativnom radu. Ovogodišnji pobednici u kategoriji znanja – oni koji su na kraju postigli najbolji rezultat odgovarajući na pitanja iz oblasti pravilne ishrane – učenici su OŠ „Sveti Sava“ iz Kikinde. Najpopularniji kreativni film napravili su školarci OŠ „Despot Stefan Lazarević“ iz Beograda, a najbolji po oceni stručne komisije đaci OŠ „Đura Jakšić“ iz Kaća. Na sportskim manifestacijama Republičkog atletskog školskog prvenstva, najbolje su se pokazale devojčice iz OŠ „Branislav Nušić“ iz Smedereva, kao i dečaci iz OŠ „Veljko Dugošević“ iz Rume.\nAmCham i Inovia o dostupnosti inovativnih terapija i mogućnostima njihovog finansiranja u Srbiji


Beta 22. avgusta 2017. 14:25\nVučić je juče, bez navodjenja detalja, rekao da je za odluku o povlačenju osoblja iz ambasade u Skoplju bilo nekoliko razloga i da su „nadležni organi“ njemu i Vladi Srbije predstavili dokaze o ofanzivnom obaveštajnom delovanju.\n„Neće biti lako ni vlastima u Makedoniji da znaju da mi znamo za sve to što se dešavalo, a u šta je uključen strani faktor. Mi znamo sve šta su odlučili, šta rade i šta će raditi“, rekao je Dačić.\n„Tada ćemo čekati da vidimo šta će da kažu i Skoplje i Podgorica i mnogi drugi. Naš je posao da zaštitimo interes Republike Srbije“, rekao je on.


„Milan Blagojević“ optužuje „Gorenje“ da ucenjuje trgovce – Semendria\n„Milan Blagojević“ optužuje „Gorenje“ da ucenjuje trgovce\n08. februar 2013. PRIVREDA – Fabrika „Gorenje“ otkazom ugovora za 2013. godinu preti veletrgovcima koji kupuju nove veš-mašine i električne šporete iz srpskog „Milana Blagojevića“ iz Smedereva, tvrdi direktorka smederevske fabrike Sofija Stančić.\nNaglašavajući da je apsolutno za zdravu konkurenciju, Sofija Stančić zahteva da nadležni reaguju i oštro kazne ucene kojima se služi „Gorenje“, a u nameri da obezvredi smederevsku fabriku, koja postoji čitav vek u Srbiji i koja je sinonim proizvodnje šporeta na čvrsto gorivo.\n– „Milan Blagojević“ iz Smedereva je odlučio da na srpsko tržište izađe sa veš-mašinama koje se proizvode u Italiji pod MBS brendom – objašnjava Stančićeva. – Ispostavilo se, međutim, da je „Gorenje“, da bi nadoknadilo pad prometa sopstvenih proizvoda, odlučilo da potpuno neposlovno počne sa ucenama prema domaćim veletrgovcima, čime praktično dovodi u pitanje plasiranje novog proizvoda iz „Milana Blagojevića“.\nPozdravljajući to što je fabrika „Gorenje“ uposlila naših 500 radnika, Sofija Stančić ipak osuđuje pokušaj stvaranja monopola zbog čega bi državne službe, pre svih one o zaštiti konkurencije, trebalo odmah da reaguju.\nKompanija „Gorenje“ nije želela da se oglašava povodom optužbi fabrike „Milan Blagojević“ da ucenom veletrgovaca narušava konkurenciju na tržištu.\nU odgovoru navedeno je da „Gorenje“ ne želi da komentariše saopštenje koje je danas dostavila smederevska fabrika „Milan Blagojević“. „Blic“ je pokušao da proveri optužbe direktorke Stančić kod jednog od najvećih srpskih trgovaca belom tehnikom „Tehnomaniji“, ali u ovoj firmi su nam rekli da „nemaju takvih iskustava, o kojima govori menadžment „Milana Blagojevića“.\n« Sport u školama\nInspektor dva dana suočavan sa optuženima u aferi “Indeks” »


MILORAD DODIK: Ne prihvatam migrante, to je istorijska prevara! | Skandalozno\nMILORAD DODIK: Ne prihvatam migrante, to je istorijska prevara!\nPredsednik Republike Srpske Milorad Dodik izjavio je da Srpska ne želi da bude deo istorijska prevare sa migrantima o čijim će se posledicama razgovarati za deset godina\n“U Repbulici Srpskoj nemamo prostor da pravimo centre u kojima će migranti boraviti. Primorani smo da trpimo tranzit kroz Republiku Srpsku, naši organi bezbednosti to prate”, rekao je Dodik u intervjuu za beogradsku “Politiku”, koji će u celosti biti objavljen sutra.\n“Onda su ovi iz Saveza za promene govorili da izmišljam stvari da bih skrenuo pažnju sa nekih drugih tema. I šta se desilo minulih godina? Neko je pogrešio, oni ili ja”, rekao je Dodik.\nOn je objasnio da je sada ista situacija sa problemom migranata, gdje “svi znaju da oni ne mogu da izađu iz BiH, samo se neki prave nevešti, pa to ne vide”.\n“To će onda biti pritisak i na izborni sistem, biračko telo i samu konfiguraciju vlasti. Samim sticanjem pasoša mogu da idu dalje ka Evropi, koja će nam za tri godine uvesti neku vrstu odobravanja ulaska u EU”, rekao je Dodik.\n“Samo mi treba da se pravimo naivni i poželimo dobrodošlicu i pravimo se humani. Mi jesmo humani, ali imamo svoje živote i naš način života treba da bude branjen, a ne da budemo dio istorijske prevare o čijim ćemo posledicama moći da razgovaramo za deset godina”, rekao je Dodik.\nBudite prvi sa komentarom na članku "MILORAD DODIK: Ne prihvatam migrante, to je istorijska prevara!"


Paralizovanim ljudima na jezik se stavlja magnetni pirsing, uređaj nazvan “sistem vožnje jezikom”, koji liči na komad nakita, a koristi se kao džojstik i osobama paralizovanim od vrata naniže pruža mnogo veću slobodu kretanja.\nIstraživači iz Bioničke laboratorije Tehnološkog instituta u Džordžiji saopštili su juče da je 11 pacijenata uspešno naučilo kako da se kreću u kolicima brzim pokretima jezika u određenom smeru, da savladavaju prepreke i upravljaju kompjuterom.\nTim naučnika iz Atlante i Čikaga uporedio je ovaj metod sa već postojećom i najviše korišćenom tehnikom koja podrazumeva da pacijenti udišu i izdišu vazduh kroz slamku i tako pokreću određene uređaje.\n- Eksperiment je pokazao da pacijenti s pirsingom u jeziku malo brže upravljaju invalidskim kolicima, a da tri puta brže igraju video-igrice, rekao je, Mejsam Govanlu, vođa projekta.\nPokretima jezika Džejson di Santo uspešno upravlja invalidskim kolicima\nDoduše, naučnici priznaju i da su neophodna dodatna istraživanja u realnim životnim situacijama da bi uređaj mogao masovno da se proizvodi.\nUređaj je vrlo jednostavan za korišćenje. Pacijent ima na glavi slušalice sa mikrofonom i one detektuju pokrete jezika. Ako recimo pacijent dodirne određenu tačku na zubima u donjoj desnoj vilici, kreće se udesno.\nSlušalice bežično prenose informaciju na smartfon koji pacijent ima kod sebe. Aplikacija zatim šalje komandu na kursor računara da se pokrenu invalidska kolica.\n"Moraš da se privikneš, ali uređaj mi praktično omogućava samostalnost": Di Santo\nGovanlu planira da pridoda nove aplikacije na smartfon kako bi nepokretni ljudi mogli sami da uključe televizor ili svetlo jednim pokretom jezika.


6 najboljih hotela u blizini: Dallas Museum of Art, Dalas, SAD - Booking.com\nDalas: Hoteli 291 smeštajni objekat\nHoteli i smeštajni objekti u blizini znamenitosti Dallas Museum of Art, Dalas (Sjedinjene Američke Države)\nTražite smeštaj blizu znamenitosti Dallas Museum of Art?\nHoteli koje vam preporučujemo blizu znamenitosti Dallas Museum of Art\nThe Fairmont Dallas Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nArts District, Dalas (0,3 km od destinacije Dallas Museum of Art)\nHotel ZaZa Dallas Hotel sa 4 zvezdice\nUptown Dallas, Dalas (0,7 km od destinacije Dallas Museum of Art)\nThe Joule Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMain Street District, Dalas (0,8 km od destinacije Dallas Museum of Art)\nThe Adolphus, Autograph Collection Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMain Street District, Dalas (0,9 km od destinacije Dallas Museum of Art)\nGa3ll3. Ujedinjeni Arapski Emirati\nOmni Dallas Hotel Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nDalas - Centar, Dalas (1,4 km od destinacije Dallas Museum of Art)\n9,3 Izvanredan 1 425 recenzija\nHomewood Suites Dallas Downtown Hotel sa 3 zvezdice\nOstale atrakcije u blizini znamenitosti Dallas Museum of Art


RUSKA BRANA NA IST RIVERU: Koordinacija SAD i EU po pitanju KiM nije dovoljna za konačno rešenje, Moskva insistira na potvrdi SB | Novosti.rs\n- Stav Rusije je poznat i neće se menjati. Dugoročno trajno rešenje mora da odgovara interesima Beograda i da bude u granicama međunarodnog prava. To je rešenje zasnovano na Rezoluciji SB UN 1244 i ono koje bi Savet bezbednosti mogao da potvrdi - rekao je u sredu ruski ambasador u Srbiji Aleksandar Bocan-Harčenko.\nI iz Kremlja je, posle telefonskog razgovora dva predsednika, Vladimira Putina i Aleksandra Vučića, pre sedam dana rečeno: Srbija može da računa na rusku podršku u "dobro izbalansiranom rešenju kosovskog problema koje treba da odobri SB UN".\nOve poruke deluju kao da nisu upućene samo srpskoj javnosti i zvaničnicima u Beogradu, već i onima koji misle da će dolaskom DŽozefa Bajdena u Belu kuću i njegovom očekivanom koordinacijom sa Evropskom unijom, put ka nametanju "poželjnog" raspleta kosovskog čvora biti otvoren dok se lupi dlanom o dlan, ili o sto.\nProfesor Dušan Proroković, stručnjak za geopolitičke odnose i nekadašnji državni sekretar u Ministarstvu za Kosovo i Metohiju, kaže za "Novosti" da su i u Vašingtonu i u Berlinu vrlo svesni ruskog faktora, zbog čega im je i namera da zaobiđu Savet bezbednosti:\n- To su ranije pokušavali pristupom da Srbija ne mora da prizna Kosovo, ali da treba da mu omogući ulazak u Ujedinjene nacije. Kako u Savetu bezbednosti sede i Rusija i Kina koje drže do međunarodnog prava, takav scenario ne bi doveo do članstva Kosova u UN. Zbog toga su počeli sa zahtevima da Srbija prizna Kosovo, što vidimo i iz Bajdenove čestitke za Dan državnosti. Međutim, sve i kada bi se desilo da do tog priznavanja dođe, a ne vidim efikasan način na koji bi se vršio pritisak u tom smeru, Moskva ne bi dozvolila ulazak Kosova u UN.\nProroković kaže da je za zapadne zemlje problem da kažu da je Kosovo neuspeo projekat i da zato EU i SAD lažno predstavljaju da se pregovori bliže kraju, dok Albanci simuliraju da će Beograd uskoro da prizna Kosovo, i da u ovom momentu Srbija ima prostora da ponudi rešenja.\nAko se govori o poziciji Rusije, kako napominje naš sagovornik, ona se nije promenila od 2007. godine, iako je bilo širenja dezinformacija da se to događa. Svako rešenje za Kosmet da bi bilo dugoročno, kako ukazuje, mora da ima međunarodnu garanciju i podrazumeva odluku Saveta bezbednosti, što će reći da se bez Rusije pravi račun bez krčmara.\nOKVIR JE REZOLUCIJA 1244\nPOTVRDILI smo našu doslednu poziciju podrške Beogradu u svemu što se tiče pitanja Kosova, Rezolucije 1244 i da sve što se radi treba da se radi u okviru tog dokumenta - rekao je Sergej Lavrov, ministar spoljnih poslova Rusije prilikom posete našoj zemlji u decembru.\nI pre toga, u junu, Lavrov je poručio da se ruski stav po pitanju Kosova ne menja i da će podržavati sve pokušaje koji mogu da dovedu do uzajamnog rešavanja kosovskog problema, ali na osnovu rezolucije 1244:\n- Rešenje treba da bude u skladu sa međunarodnim pravom i da ga odobri SB UN. Složićemo se samo sa onom odlukom koja odgovara Srbiji.\ndijalog Beograda i Prištine UN Srbija - Rusija Srbija EU Srbija SAD status Kosova


DOBRE VESTI: Dodela besplatnog đubriva za proizvođače malina na teritoriji grada Užica - OGLASNA TABLA - INFO\n17 октобра, 2018 0437\n„Želim da zamolim poljoprivredne proizvođače da ovaj poziv shvate ozbiljno i svi koji imaju potrebe za mineralnim đubrivom se prijave. Takođe poljoprivredni proizvođači koji su upisivali đubrivo u martu mesecu u Mesnoj zajednici Karan gde su plaćali po 400 dinara, a prijavu vršili preko asocijacije kako bi dobili đubrivo koje je obezbedilo Ministarstvo, to isto sada moraju uraditi, ali u državnoj instituciji, u saradnji sa lokalnom samoupravom Grada Užica, regularnim putem jer to što su se do sada upisivali i uplatili novac im ne znači ništa. Mi ćemo kao Udruženje pružiti svu podršku Gradu Užicu kako na mestima gde đubrivo bude lagerovano tako i u pomoći dostavljanju spiskova da se posao obavi što uspešnije. Nakon utvrđivanja liste korisnika, izvršiće se podela mineralnog đubriva“, navela je Slađana Stanković.Predsednica udruženja poljoprivrednih proizvođača Slađana Stanković istakla je da ova pomoć možda ne znači mnogo ali da je svakako dobro došla poljoprivrednim gazdinstvima, samim tim što su pretrpeli loše dve godine u proizvodnji maline kao i u ceni.\nPošumljavanje Tare, korak ka pravim vrednostima


U julu 14 poginulih u saobraćajnim nesrećama - NTV Arena\nU saobraćajnim nesrećama na putevima u Republici Srpskoj u julu je poginulo 14 građana, dok su u prva tri dana avgusta život izgubila četiri lica, saopšteno je iz Ministarstva unutrašnjih poslova /MUP/ Srpske.\nIz MUP-a navode da je, uprkos brojnim aktivnostima policije s ciljem unapređenja bezbjednosti saobraćaja, broj poginulih u julu duplo veći nego u istom periodu prošle godine.\nNajčešći uzrok saobraćajnih nesreća sa smrtno stradalima je alkohol, a zatim neodgovorno ponašanje u saobraćaju.\nDa je vožnja pod uticajem alkohola prisutna u saobraćaju pokazuju i podaci Ministarstva, prema kojima je samo u julu zbog alkoholisanosti iz saobraćaja isključeno 3.500 vozača.\nMUP apeluje da se svi učesnici u saobraćaju odgovorno ponašaju i poštuju zakonske propise, te tako zaštite svoj, ali i živote drugih učesnika u saobraćaju.\nPolicijski službenici MUP-a nastaviće da u okviru kampanje “Vozi oprezno – putuj bezbjedno” realizuju niz akcija i kontrola s ciljem smanjenja broja poginulih u saobraćajnim nezgodama.\n“Od građana, učesnika u saobraćaju očekujemo da pokažu dozu odgovornosti i da brzinu kretanja vozila prilagode uslovima i stanju na putevima, te da ne upravljaju vozilom pod dejstvom alkohola”, napominju iz MUP-a Srpske.\nTags: mup, mup rs, nesreca, policija, rs, saobracaj, zemlja\nDoboj: Osam lica vakcinisano protiv gripa, umjesto protiv korone


Širenje međunarodne saradnje – Kraljevo ugostilo kineski grad Đilin - Raski Portal\nredakcija3 October 20, 2018\t0 Komentara\nGrad Kraljevo je ugostio delegaciju kineskog grada Đilin iz istoimene provincije, koju čine predstavnici grada i privrednog sektora. Delegaciju je predvodio ambasador Republike Srbije u Narodnoj Republici Kini Njegova ekselencija Milan Bačević, zahvaljujući čijem posredovanju su napravljeni prvi koraci ka budućem prijateljstvu i partnerstvu Kraljeva i Đilina.\nProvincija Đilin, jedna od 29 kineskih provincija, nalazi se na severoistoku Kine, na granici sa Rusijom i Severnom Korejom. Kako su naveli njeni predstavnici, u odnosu na veličinu Kine, poput Raškog okruga je. Ima 4,5 miliona stanovnika. Veoma je slična Srbiji – po prirodnim lepotama, geološkom sastavu, vegetaciji… što je i jedan od razloga što su se njeni predstavnici opredelili za ovu posetu gradu Kraljevu.\nMeđu članovima gostujuće delegacije su bili i predstavnici Ministarstva spoljnih poslova grada Đilin i dve vodeće građevinske kompanije, koje su već tokom prvog razgovora sa gradonačelnikom Kraljeva i njegovim saradnicima iskazale interes da investiraju i realizuju neke projekte koje bi u bliskoj budućnosti dogovorili sa našim gradom.\nGeneralni sekretar udruženja spoljnih prijateljstava grada Đilin Li Janjong je izrazio veliko zadovoljstvo što je došao u jedno veoma lepo mesto kao što je Kraljevo.\n„I Kraljevo i grad Đilin su vrlo lepi gradovi. Uveren sam da postoji veoma velika mogućnost saradnje i kooperacije u različitim oblastima između dva grada. Nadam se da će zahvaljujući ovoj poseti naša delegacija moći da stvori uslove stanovnicima našeg grada da se što bolje upoznaju sa lepim Kraljevom. Takođe se nadam da će građani Kraljeva moći bolje da upoznaju Kinu, da se upoznaju sa gradom Đilin. Očekujem da ćemo imati priliku da formiramo odnose koji će omogućiti započinjanje i proširenje saradnje u različitim oblastima, na prvom mestu privredno-trgovinske saradnje, u oblasti obrazovanja, kulture, sporta itd. Planiramo da ostvarimo bratske odnose između ova dva grada i očekujemo da će to u budućnosti biti osnova za još bolju i još bliskiju saradnju“, poručio je vođa kineske delegacije.\nNjegova ekselencija ambasador Srbije u Narodnoj Republici Kini gospodin Milan Bačević je istakao da su predstavnici kineskih kompanija, koji su svoja preduzeća predstavili na sastanku, poakzali interes za infrastrukturne i građavinske projekte u Srbiji. Predstavnik Ministarstva je ukazao i na druge oblike saradnje – učešće u pokretanju nove proizvodnje u Fabrici vagona.\n„Uveren sam daće danas započeti razgovori proizvesti nešto korisno i za provinciju Đilin i za Raški okrug i za grad Kraljevo. Bratimljenje gradova bi utrlo put ka ekonomskom, kulturnom, razvoju u oblasti sporta, obrazovanja. Ovo o čemu smo razgovarali danas je veoma ohrabrujuće i ja sa velikim optimizmom očekujem naredni period. Kina iskazuje veliki interes za Srbiju generalno, prepoznaje svoje geopolitičke i geostrateške interese u ovom delu Evrope preko Srbije i Srbija je kineski favorit u formatu 16+1, a sada je na rukovodstvu i građanima Kraljeva da sebe približe Kini i da pokažu gostoprimstvo i drugim kineskim delegacijama koje će dolaziti u naš grad“, naglasio je ambasador Bačević.\nGradonačelnik grada Kraljeva dr Predrag Terzić je podsetio na to da Republika Srbija i Narodna Republika Kina imaju potpisane sporazume o saradnji u različitim oblastima – ekonomskim, privrednim, u oblasti sporta i kulture.\n„Ovi odnosi su praktično sveobuhvatni u okviru veoma dobre saradnje koja je krunisana sa čak jedanaest poseta visokog ranga između predsednika dve Republike, ministara i kroz veliki broj poseta nižeg nivoa. Zahvaljujući Njegovoj ekselenciji, našem ambasadoru u Narodnoj Republici Kini, gospodinu Milanu Bačeviću, koji je Kraljevčanin, i koji je nastojao da pomogne uspostavljanju saradnje između Kraljeva i jednog mesta u Republici Kini, došlo je i do današnjih prvih razgovora između predstavnika Đilina i Kraljeva. Nadam se da ćemo uspeti da razvijemo dobru saradnju u oblasti privrede, u oblasti kulture i sporta i da će Kraljevo pronaći još jednog strateškog partnera za saradnju i za svoj razvoj“, poručio je gradonačelnik Kraljeva dr Predrag Terzić.\nDelegacija Đilina je nakon sastanka obišla i potencijale investicione lokacije, Fabriku vagona, a predviđen je i obilazak kulturno-istorijskih znamenitosti, Manastira Žiče, planine Goč.\nTags: info24, Kina, Kraljevo, portal www.raski.rs, Provincija Đin, raski.rs


6. jul 2011. - Reforma\nSednica Saveta Svetske carinske organizacije održana je od 23. do 25. juna 2011. godine u Briselu, a Republiku Srbiju na tom skupu predstavljala je visoka delegacija Uprave carina predvođena direktorom Predragom Petronijevićem.\nReč je o najznačajnijem godišnjem skupu SCO, te tako ne čudi što je ovogodišnju skupštinu obeležilo učešće velikog broja visokih zvaničnika: A. Šemete, komesara EU za poreze i carinsku uniju, reviziju i borbu protiv prevara, V. Defa, generalnog direktora DG TAXUD-a, P. Lame, generalnog sekretara STO, B. Raumonda, generalnog sekretara ICAO (Međunarodna organizacija za civilno vazduhoplovstvo), J. Napolitane, sekretarke za državnu bezbednost SAD, D. Bruta, predsednika UPS International i dr.\nU izlaganjima pomenutih zvaničnika naglašavan je značaj saradnje nadležnih institucija na međunarodnom i nacionalnom nivou. J. Napolitano istakla je potrebu saradnje međunarodnih organizacija u jačanju bezbednosti lanca snabdevanja, pre svega SCO, ICAO, IMO (Međunarodna pomorska organizacija) i UPU (Međunarodna poštanska unija). A. Šemeta je potvrdio značaj saradnje organizacija i skrenuo pažnju na važnost SCO Okvirnih standarda koji pružaju standarde za bezbednost i olakšice u međunarodnoj trgovini. Elementi ovog instrumenta inkorporirani su u carinske propise EU.


Optužnica protiv direktora Audija: Nije spriječio prodaju spornih automobila - BIGportal.ba\nOptužnica protiv direktora Audija: Nije spriječio prodaju spornih automobila\nJuli 31, 2019 Juli 31, 2019 037\nNjemački tužioci saopštili su da su podigli optužnicu protiv bivšeg izvršnog direktora Audija Ruperta Štadlera.\nOn je pod istragom zbog njegove uloge u Folksvagenovom skandalu sa manipulacijama emisijom štetnih gasova.\nDržavno tužilaštvo u Minhenu je saopštilo da se Štadler i još trojica optuženih terete za lažne sertifikate i kriminalne prakse u oglašavanju.\nTrojica optuženih se sumnjiče da su razvili motore u koje su ugradili uređaje za manipulacije na testovima mjerenja emisije štetnih gasova, korišćene u automobilima marke “audi”, “folksvagen” i “porše”, dodaje se u saopštenju tužilaštva, a prenosi agencija Rojters.\n“Optuženi Štadler se tereti da je najkasnije od kraja septembra 2015. godine bio upoznat sa manipulacijama, ali da, nakon toga, nije spriječio prodaju spornih vozila marke audi i VW”, navodi tužilac.\nŠtadler je uhapšen sredinom juna 2018. godine, u okviru šire istrage o manipulacijama emisijama u premium automobilima marke “audi”, koji je dio Folksvagen koncerna, i proveo je nekoliko mjeseci u zatvoru.\nFolksvagen, koji se suočio sa više milijardi dolara “teškim” troškovima povezanim sa skandalom, kasnije je raskinuo ugovor sa Štadlerom.\nMeđu optuženima su i bivši menadžer Audija i Poršea, Volfgang Hac, kao i dvojica inženjera, tvrdi nekoliko izvora upoznatih sa postupkom.\nŠtadler i Hac su, kako prenosi Rojters, negirali krivicu, a tužilaštvo je saopštilo da nastavlja istragu protiv još 23 osumnjičenih.\nFacebook kažnjen sa 5 milijardi dolara, Zakerberg: “Lično ću garantovati poštovanje privatnosti”\nBazenski cunami povrijedio 44 ljudi\nLexus GX za 2020.\nD V Juni 19, 2019 Juni 19, 2019\nMicubiši Sjeverna Amerika seli sjedište iz Kalifornije u Tenesi\nSnimljen Aston Martin DBX


U Ministarstvu kulture otvorena Međunarodna naučna konferencija „Muzičko nasljeđe Crne Gore“\nDatum objave: 30.08.2017 10:38 | Autor: Ministarstvo kulture\nMeđunarodnu naučnu konferenciju „Muzičko nasljeđe Crne Gore“ organizuju Muzička akademija Univerziteta Crne Gore i Ministarstvo kulture.\nOvom međunarodnom konferenecijom započinju projektne aktivnosti Programa Kreativna Crna Gora: Identitet, imidž, promocija 2017-2020.\nU radu trodnevne konferencije učestvuje 17 izlagača iz zemlje i inostranstva, među kojima i neka od najznačajnijih imena iz oblasti etnomuzikologije, koji će dati doprinos novim perspektivama u sagledavanju i očuvanju crnogorske muzičke baštine.\nNa otvaranju su govorili prof. mr Janko Ljumović, ministar kulture i Bojan Martinović, dekan Mizičke akademije.\nOtvarajući Konferenciju ministar Ljumović je rekao: “Muzičko nasljeđe predstavlja važan dio identiteta svake zajednice, ono je ujedno i njeno osobeno iskustvo koje živi u savremenosti na različite načine. Jedan od ključnih doprinosa živom muzičkom nasljeđu Crne Gore predstavljaju naučno-istraživački projekti koji kroz govor etnomuzikologa, teoretičara muzike i stvaralaca u polju muzičke umjetnosti donose crnogorskoj kulturnoj istoriji, studijama kulture, istoriji i teoriji umjetnosti Crne Gore nova tumačenja i poglede. “\n“Komunikacija muzikom, svakako ima i svoje trendovske uslovnosti ili pak možemo govoriti o produkcijskim ograničenjima, ali ne smijemo zanemariti ulogu i značaj autentičnih i ekskluzivnih muzičkih vrijednosti koje determinišu politike identiteta, nacionalnog ili multikulturnog,” dodao je Ministar.\n“Ovaj skup je nesumnjivo značajan već po broju učesnika kao kolektivni čin koji će, nadajmo se imati, izvanredno veliki odjek i trajno dejstvo, prije svega u naučno-nastavnim institucijama, u nauci uopšte pa i u studentskoj populaciji. Ovo je u današnjim prilikama najprimjereniji i najproduktivniji podstrek istraživanjima naše muzičke baštine. Vjerujemo da će rezultati ove konferencije dati značajan prilog i biti jak podsticaj za dalja umjetnička i naučna istraživanja o crnogorskom muzičkom nasljeđu” rekao je na otvaranju dekan Martinović.\nUvodno predavanje na temu “Pojave nematerijalne kulturne baštine u muzičkoj tradiciji Crne Gore” održala je Dobrila Popović, samostalna savjetnica za muzičku djelatnost i muzičko-scensko stvaralaštvo u Ministarstvu kulture.\nOvom konferencijom Muzička akademija na Cetinju započinje aktivnosti na polju podsticanja nučnih i umjetničkih istraživanja. Fokusirana na istraživanja muzičke tradicije Crne Gore, zaštitu nematerijalnog nasljeđa i na nematerijalno nasljeđe kao potencijalni razvojni resurs, konferencija „Muzičko nasljeđe Crne Gore“ još dublje elaborira teme o refeleksiji identiteta kroz muzičko nasljeđe, aplikativnoj muzikologiji ali i novim istraživanjima crnogorske muzičke tradicije.


Dežurni krivci - Miloš Ćirić - Peščanik - Dev\nAko je rezultat loš, menjajte pristup. Ako nećete da menjate pristup, nemojte da se žalite što ćete ponovo imati iste rezultate.\nZoran Đinđić, 2003.\nKonačni rezultati izbora su uglavnom poznati, sada je važno pogledati brojeve, posebno u kontekstu halabuke koju su na beli glas podigli članovi, simpatizeri i glasači Liberalno-demokratske partije.\nPrvo, skrenuo bih pažnju na zanimljivo brojanje nevažećih listića svih koji su se oglasili povodom belog glasa, od istaknutih pojedinaca do Dragana Đilasa lično. Tvrdi se da je broj nevažećih manji nego što se predstavlja. Povlači se paralela sa prethodnim izborima, kada je nevažećih listića na republičkim izborima bilo 2,1 odsto (u Beogradu manje od toga – 1,4 odsto).\nNapadači belog glasa zahtevaju da se oduzme 2,1 odsto iz 2008. od ovogodišnjih 4,37 odsto, jer samo tako dobijamo pravi broj nevažećih listića na ovogodišnjim parlamentarnim izborima. Istom logikom, od skoro 5 odsto nevažećih listića u Beogradu, treba oduzeti onih 1,4 odsto iz 2008. godine. Kojim metodama su došli do ove formule ostaje nepoznato. Odatle sledi novi zaključak koji glasi da je broj onih koji su svesno poništili glasački listić mnogo manji od proklamovanog. Takođe je nepoznato kojom logikom je izvršeno ovo razdvajanje svesnih od nesvesnih nevažećih listića. Kako se to tačno radi? Premisa je prosto pogrešna, i iako zaključak iz pogrešnih premisa može biti istinit, čini mi se da ovaj nije. Ostavljam mogućnost da su najglasniji zagovornici ove teorije – Dragan Đilas, Miljenko Dereta ili Teofil Pančić – lično prebrojavali sve nevažeće listiće, pa odredili (opet – kojom tačno metodom) koji su namerno, a koji slučajno nevažeći. To je, međutim, malo verovatno. Zato su pokušaji da se nevažećim listićima pripiše rezultat koji nisu zaradili, kako to kaže Teofil Pančić, prosto smešni. Neke od nas nevažećih uvredilo je i impliciranje o našoj navodnoj situiranosti i bogatstvu, kvazi intelektualizmu i sličnim etiketama koje nam neprestano lepe, a zbog kojih smo se u stvari opustili, pa glasali poništavanjem listića. To je, takođe, besmislica.\nDrugo, rezultati koalicije okupljene oko Preokreta predstavljaju poraz, pre svega politike LDP-a. Uprkos postizbornom entuzijazmu aktivista i članstva koji, recimo, govore o pobedi u Vojvodini, iako nisu prešli cenzus ni u pokrajinskom parlamentu niti na izborima za gradsku skupštinu Novog Sada, čini se da je došlo vreme za temeljne zaokrete u politici LDP-a i unutrašnju reformu te stranke. Ako ne sad, kad?\nMiljenko Dereta i ostali partijski lavovi se silno ljute na bele glasače koje, između ostalog, smatraju odgovornima za poraz LDP-a na izborima za gradsku skupštinu Beograda. Ovde bi valjalo reći da je na parlamentarnim izborima 2012. godine za Preokret u Beogradu glasalo 63.156 građana (1.134 manje nego 2008), dok je za LDP-ovu listu na gradskim izborima glasalo svega 39.103 ljudi (23.316 manje nego 2008). Za predsedničkog kandidata Č. Jovanovića glasalo je 41.234 Beograđana (16.278 manje nego 2008). Nevažećih listića u Beogradu na predsedničkim i parlamentarnim izborima bilo je oko 42.000. Na izborima za gradsku skupštinu Beograda ove godine bilo je 35.421 nevažećih listića. Brojevi govore sami za sebe.\nU međuvremenu, Gradska izborna komisija (GIK) uvažila je prigovore LDP-a na regularnost izbora, pa će se drugi krug za LDP organizovati ponovo na 16 biračkih mesta u Beogradu, istovremeno sa drugim krugom predsedničkih izbora. Ukoliko iz drugog pokušaja preskoči cenzus, biće to LDP-ova Pirova pobeda. Taj uspeh vodiće daljem nepoverenju u ovu stranku zbog ove druge šanse koja se iznenada ukazala. Podsetimo da je GIK 6. maja uveče zaključila da „nije zabeležila nikakve nepravilnosti na glasačkim mestima u Beogradu“. Šta se u međuvremenu tačno promenilo, ostaje mala tajna Dragana Đilasa, LDP-a i GIK-a.\nTreće, rezultati predsedničkih izbora pokazali su pad podrške lideru LDP-a. Čedomir Jovanović je na izborima 2008. dobio podršku 219.689 građana, a taj se broj na ovim izborima smanjio na 196.668 glasova. U odnosu na parlamentarne izbore 2008. kada je LDP dobio 216.902 glasova, ove godine je primetan spori rast od svega 38.644 glasova. U kontekstu dramatičnog porasta podrške Ivici Dačiću i SPS-u, koji beleže dupliranu podršku u odnosu na prethodne izbore, rezultat LDP-a izgleda prilično mizerno. Dačić za svoj uspeh treba da zahvali prvenstveno Demokratskoj stranci koja ga je metodom nacionalnog pomirenja vratila u politički život, ali i LDP-u, jer je u prethodne četiri godine, glasno ili prećutno, podržavao SPS na republičkom i gradskom nivou.\nZgražavanje intelektualne elite građanske Srbije kao i članstva LDP-a nad povratkom devedesetih i SPS-a dolazi prekasno. Mnogi od njih su hvalili uspehe Ivice Dačića i propustili priliku da ga označe kao portparola ratnih zločina i genocida i tako ga skrajnu iz političkog života. Dogodilo se sasvim suprotno: LDP je podržavao vladu u kojoj je sedeo Dačić i tako podsticao na zaborav kada je reč o odgovornosti SPS-a i Dačića lično za ratove, etnička čišćenja i genocid. Nejasno je kako su tek sada shvatili kolika opasnost vreba iza politike koju Dačić personifikuje, kad su ga do juče hvalili. Zato poprilično komično zvuči kritika upućena belim glasačima koji su, odjednom, krivi za haos u najavi, jer LDP neće biti korektiv vlasti Dragana Đilasa i Ivice Dačića. Oni su taj korektiv mogli da budu i tokom prethodne četiri godine, jer im je baš iz tog razloga poklonjeno poverenje na izborima 2008. godine. Dogodilo se da su počeli da liče na sistem zarad čije su promene tražili podršku; umesto kočnice, oni su se pretvorili u dodatni šraf mehanizma koji je celu stvar gurao dalje.\nČetvrto, ukupan broj nevažećih listića na parlamentarnim izborima iznosi 170.995 (174.660 na predsedničkim izborima). Ovi ljudi, svesno ili nesvesno, predstavljaju jedinu novinu u političkom životu Srbije u prethodnih 10 godina. Da sam na mestu bilo koje političke opcije u zemlji, pogotovo na mestu LDP-a, nikako ne bih preko svojih simpatizera i partijskih lavova u javnosti vređao ove dežurne krivce, već bih se zapitao kako da obezbedim njihovu podršku za svoj politički program, jer to je, naime, moj posao. Istovremeno bih se zapitao šta to nije u redu sa mnom i mojim programom, šta nije u redu sa mojim dosadašnjim političkim delovanjem, pa sam u ovako velikoj meri izgubio podršku. To bi trebalo da su pitanja od kojih bole glave na partijskim sastancima, što izgleda nije slučaj, pa se tenzija agresivno prenosi na bele glasače. Jako je neprijatno kada odrasli ljudi za svoje neuspehe i nesposobnosti krive druge.\nBeli glasači su pokazali da su politički vrlo određeni, tu nema govora o apatiji ili apolitičnosti. Izaći na izbore i glasati precrtavanjem listića u ovolikom broju, i to u atmosferi kada se poništavanje listića označava terminima glupo, morbidno, jalovo, kada se beloglasači imenuju kao malograđani, glupaci i slično, pokazuje da se jedan značajan broj nas ne boji pretnji i ucena manjim zlom i ne reaguje na uvrede. Veliki broj nevažećih listića nije nikakva pobeda belih glasača. Poslali smo poruku, mi smo tu, sada nas ima ovoliko i ne idemo nikuda. Poruka je višeslojna i, između ostalog, znači zahtev za promenu izbornog sistema i uvođenje novih pravila u naš politički život. Zahtev za restauraciju demokratije, ako hoćete. Morate da računate sa nama, dosta nam je ovog i ovakvog sistema čiju ste promenu, zbog lične koristi, u velikoj meri onemogućili svi zajedno.\nMetode građanske borbe i protesta u ovoj zemlji uveliko su potrošene, neke su i sistemski onemogućene. Dobro je za nas, za našu demokratiju, što smo uspeli da otvorimo ovaj prozor, istina mali, ali ipak prozor. Ima indicija da ovo nisu poslednji izbori u istoriji Srbije. Možda na sledećim izborima neće biti potrebe za protestnim glasanjem, a ako je ipak bude, verujem da će broj onih koji će glasati poništavanjem listića biti još veći.\nNa kraju, u kontekstu ove igre ko je kriv koju igraju poraženi na izborima, podsetio bih na ono što je Zoran Đinđić nazivao etikom odgovornosti – vreme je sa se smire strasti, da se svedu računi i preuzme odgovornost za rezultate svoje politike. Iako je iskaljivanje besa na bele glasače jednostavnije, to neće doneti ništa sem novih transfera neprijatnosti. Bilo bi pametnije da zasučete rukave i promenite principe svog političkog delovanja. Jedino tako, mada ni to nije sigurno, možete povratiti izgubljeno poverenje.


BiH /Izetbegović i Čović nakon sastanka: Krajnje je vrijeme da se postigne sporazum / Radio Sarajevo\nBiH / Izetbegović i Čović nakon sastanka: Krajnje je vrijeme da se postigne sporazum\n14. 11. 2019. u 11:42:00 Radiosarajevo.ba\nBakir Izetbegović lider Stranke demokratske akcije(SDA) i Dragan Čović, predsjednik Hrvatske demokratske zajednice BiH(HDZ) danas su se sastali u Sarajevu, Bakir je kratko kazao da je krajnje vrijeme da se postigne sporazum i kompromis, te da je postavljen novi rok.\nZa isti stol sjedaju Čović, Izetbegović, Špirić, Zvizdić, Radmanović i Krišto\n''HDZ i SDA su danas sebi zadali novi rok od dvije sedmice da pokušamo napraviti neki okvir za implementacije presuda suda. Cijenimo da ima šanse da se postigne dogovor. Ako uspijemo s njima postići dogovor, a mislim da ima šanse, onda bi sve išlo u proceduru. Mi smo zainteresovani za implementacije presuda i za smanjenje mogućnosti blokada'', rekao je Izetbegović.\nTvrde da je krajnje vrijeme da se postigne dogovor oko formiranja vlasti, te su najavili nove sastanke.\nDragan Čović je kazao da su razgovarali i o izbornom zakonu, te da su dogovorili da se počne tražiti rješenje.\n"Nadam se da ćemo do kraja naredne sedmice ponuditi rješenje", kazao je Čović.\nIzetbegović je istaknuo da je dat rok od dvije sedmice da se pokuša kreirati rješenje, nakon čega će biti uključeni i koalicioni partneri DF i SBB.\n"Imali smo i poseban sastanak s gospodinom Novalićem i gospođom Milićević. Dogovorili smo se da finaliziramo prijedloge za ukidanje nekih ministarstava i formiranje novih ministarstava. Nemojte misliti da ćemo nešto riješiti za deset dana, nešto što ne možemo riješiti za deset godina", rekao je Izetbegović.\nPodsjećamo, predsjedavajući Doma naroda Parlamentarne skupštine Bosne i Hercegovine Dragan Čović sazvao je za danas 8. sjednicu Kolegija Doma naroda PSBiH. Na kojoj je predviđeno razmatranje Inicijative Kolegija Predstavničkog doma za sazivanje sjednice Zajedničkog kolegija oba doma Parlamentarne skupštine BiH.\nTagovi: Dragan Čović Bakir Izetbegović BiH formiranje vlasti izborni zakon SDA HDZ BiH\nVideo / Borac iz Kupresa: Dok sam se ja borio, Čović se potpisivao na ćirilici


SVE O PRAVILIMA ZA PUTOVANJE U EU I DIGITALNOM SERTIFIKATU\nKako se bliži leto, Evropska komisija želi da uskladi mere na snazi u Evropskoj Uniji, dok će digitalni sertifikat biti pušten u promet u sedam država članica od utorka. Osoba će se smatrati potpuno vakcinisanom 14 dana nakon primljene druge doze vakcine. Mere za putnike iz drugih zemalja koji nisu vakcinisani ili nisu skoro preležali koronu biće određene prema mapi boja države, odnosno da li je u kritičnoj zovi država iz koje dolazi putnik. To važ i za Srbiju.\nDa li će vakcinisani evropski putnici uskoro automatski biti izuzeti od PCR testiranja i karantina za svoja putovanja unutar Unije? Brisel je preporučio državama članicama da u karantin izuzmu vakcinisane stanovnike Evropske unije i da izuzmu testove dece mlađe od šest godina, kako bi se pre leta usaglasile mere u vezi sa digitalnim Kovid sertifikatom za kretanje unutar unije.\nOvaj evropski sertifikat, namenjen olakšavanju povratka u slobodno kretanje, važiće u celoj EU od 1. jula, ali sedam država članica započinje sa izdavanjem u utorak, kada sistem počinje da funkcioniše sa tehničke tačke gledišta, prema rečima evropskog komesara Didiera Reindersa. Ovaj dokument ima trostruku dimenziju: potvrđuje vakcinaciju, negativni test ili imunitet povezan sa infekcijom Covid manje od 180 dana.\nDa bi oživela turizam, Evropska komisija pokušava da uskladi mere kojima će putnici biti podložni u okviru EU, ali ove odluke su na kraju odgovornost članica država. ,,Predlažemo da ne budu testovi ili karantini nametnuti ljudima potpuno vakcinisanim ili izlečenim” od Kovid-a, rekao je Didier Reinders na konferenciji za novinare, precizirajući da je to već bila praksa u mnogim državama članicama. Osoba će se smatrati potpuno vakcinisanom 14 dana nakon primanja poslednje neophodne doze.\nTagovi: digitalni sertifikat - evropska unija - putovanje


Uskoro najsavremeniji dijagnostički centar u BiH - Akta.ba\nVlada Republike Srpske donijela je odluku o projektu izgradnje kompleksa "Mlječanica", koji uključuje adaptaciju i izgradnju novih objekata i kompleksa ukupne vrijednosti od 32 miliona KM.\n22.02.2021. 08:18 / Izvor: SRNA\nVlada Republike Srpske donijela je odluku o projektu izgradnje kompleksa "Mlječanica", koji uključuje adaptaciju i izgradnju novih objekata i kompleksa ukupne vrijednosti od 32 miliona KM, potvrdio je u intervjuu Srni direktor Specijalne bolnice za fizikalnu medicinu i rehabilitaciju "Mlječanica" u Kozarskoj Dubici Darko Banjac.\n"Investicioni ciklus obuhvata period od 2021. do 2025. godine, a u čitavom svom kapacitetu vrijedan je 36 miliona KM, od kojih četiri miliona KM obezbjeđuje Bolnica `Mlječanica` kroz različite vrste donacija i iz vlastitih sredstava, uključujući kreditna sredstva od 2,5 miliona KM", precizirao je Banjac.\nOn je dodao da će investicioni ciklus u ovoj godini biti vrijedan pet miliona KM, a da su za tu namjenu već odborena sredstva iz javnih investicija Republike Srpske.\n"Prvo što treba da uradimo u ovoj godini jeste raspisivanje tendera za reviziju projekta, a zatim i obezbjeđivanje građevinske dozvole. Paralelno će se izvršiti nabavka aparata za laboratoriju vrijednih 200.000 KM tako da ćemo ovdje u `Mlječanici` definitivno imati nasavremenije opremljenu laboratoriju u regionu", rekao je Banjac.\nPrema njegovim riječima, u roku od 15 dana biće raspisan tender za nabavku digitalnog CT aparata proizviđača "Hitach", a specifično je da ne postoji nijedan takav na Balkanu.\nBiće raspisan i tender za nabavku digitalnog tri de RTG /rendgen/ aparata posljednje generacije, takođe, proizvođača "Hitachi", kakvih ima trenutno samo tri na Balkanu, a biće nabavljen i najsavremeniji ultrazvuk istog proizvođača.\n"Paralelno sa tenderskom procedurom ići ćemo u izgradnju objekta za najsavremeniji dijagnostički centar u BiH koji će biti izgrađen u skladu sa svim standardima. Posebnu pažnju posvetili smo obuci medicinskog kadra koji će raditi na tim dijagnostičkim aparatima", naveo je Banjac.\nOn je najavio potpisivanje posebnih ugovora sa bolnicama u Prijedoru i Gradišci, ali i Univerzitetskim kliničkim centrom u Banjaluci, Kliničkim centrom u Beogradu, te potvrdio da su u toku i pregovori sa klinikom "Rebro" iz Zagreba, kako bi nalaze pacijenata Bolnice "Mlječanica" mogli pregledati najeminentniji stručnjaci u različitim oblastima medicine.\n"Cilj nam je da dijagnostički centar počne sa radom aprilu 2022. godine, a u zavisnosti od tenderskih i drugih procedura možda i ranije. U okviru ovogodišnje investicije od pet miliona KM predviđena je i izgradnja srca `Mlječanice`, a to je hidroblok sa hiperbaričnim komorama vrijedan 2,5 miliona KM, a koji bi trebao početi sa radom od maja naredne godine", rekao je Banjac.\nPrema njegovim riječima, nakon toga slijedi raspisivanje glavnog građevinskog projekta za hotel, sportsku dvoranu, sportske terene, bazene, vještačka jezera i fudbalski teren, a vrijednost te investicije iznosi 25 miliona KM.\n"Iz vlastitih kreditnih sredstava Bolnice `Mlječanica` gradićemo odvojenu kliniku poluintenzivne njege sa 50 nasavremenijih ležajeva, sopstvenom kinezi-salom i salom elektroterapije, a u toku je procedura sprovođenja međunarodnog tendera", kaže Banjac.\nIz vlastitih sredstva tokom ove godine planirana je i izgradnja pet četvorokrevetnih bungalova, a naredne godine biće izgrađeno još 10 novih.\n"Unutrašnjost `Mlječanice` je do sada u potpunosti renovirana, uključujući sve doktorske ordinacije, prostorije za intervencije, prijemnu kancelariju, prostor elektroterapije, kinezi-sale i sale ultrazvuka, te laboratorije koja će biti jedna od najsavremenijih u regionu. U okviru projekta energetske efikasnosti Vlade Republike Srpske zamijenjena je sva stolarija, a sve s ciljem boljih uslova za boravak pacijenata i naših zaposlenih", podsjetio je Banjac.\nOn kaže da je u planu i rekonstrukcija administrativne zgrade, izgradnja ograde, tople veze sa hidroblokom i novom poliklinikom, te rekonstrukcija i izgradnja platoa sa fontanama.\nGovoreći o viziji razvoja Specijalne bolnice "Mlječanica", Banjac je naglasio da ona ide u dva pravca, zdravstvenom i turističkom, kakva je praksa svuda u svijetu, pa i na ovim prostorima.\n"Prvi aspekt naše vizije je zdravstveni i uključuje najmoderniju dijagnostičku opremu i proširenje kapaciteta za pacijente. Trenutni kapacitet je 151 mjesto, a izgradnjom nove poliklinike imaćemo još 50 dodatnih mjesta. Što se tiče turističkih smještaja, imaćemo najsavremeniji hotel sa pet zvjezdica, sa bazenima, velnes centrom, kongresnom salom i kapacitetom od 150 ležajeva i osam najopremljenijih apartmana", precizirao je Banjac.\nOn je istakao da se "Mlječanica" razvija u pravcu pružanja izuzetno kvalitetnih zdravstvenih usluga fizikalne terapije i dijagnostike sa izuzetno obučenim medicinskim kadrom i uz potencijal čuvene ljekovite vode koju ima Mlječanica, te najsavremeniju dijagnostičku opremu i laboratoriju.\n"Budućnost zdravstva jeste upravo dijagnostika i laboratorija za utvrđivanje tačne dijagnoze i u tome će `Mlječanica` biti lider u regionu. S druge strane, moći ćemo da dajemo izuzetno kvalitetnu uslugu našim pacijentima, ali i turistima koji dođu u srce Kozare, u netaknutu prirodu", rekao je Banjac.\nOn je naglasio da je vizija razvoja "Mlječanice" u stvari vizija razvoja čitavog ovog kraja.\n"`Mlječanica` će zaposliti 70 do 80 novih radnika, s nama će raditi firme iz Kozarske Dubice, Prijedora i cijele regije, a mještani će biti u prilici da proizvode zdravu hranu koju ćemo promovisati u `Mlječanici`. Razvoj `Mlječanice` znači i razvoj ovog kraja. `Mlječanica` će biti pokretač tog razvoja ne samo Kozarske Dubice već i čitave regije. Ovo je najveće ulaganje u Kozarskoj Dubici u posljednjih 40 godina", rekao je Banjac.


Informacioni sistem “eBeba”\nSve počinje i završava se u porodilištu, barem što se tiče obimne papirologije za prijavu novorođenčeta radi koje se nekad danima obigravalo po šalterima. Tako bi se u najkraćem mogao opisati projekat “eBeba” koji je implementirala kompanija Prointer ITSS.\nBabice, uvijek “glavne” u porodilištu i sad imaju tu ulogu. One su te koje u sistem unose osnovne podatke o roditeljima i bebi i pokazalo se da su i taj dio posla uspješno savladale, kaže Ivana Nosović, QA za projekat “eBeba” iz kompanije Prointer ITSS.\n“Naš tim je obišao svih 12 porodilišta u Srpskoj i svi su prošli obuku za rad na aplikaciji. Cilj ovog velikog i zahtjevnog projekta bio je da roditeljima olakšamo taj “administrativni” dio posla oko prinove, ali i da osmislimo sistem koji neće biti komplikovan za upotrebu. Kad sam vidjela kako to babice rade, znala sam da smo u tome i uspjeli”, objašnjava Ivana.\n“Sestre su se obično na licu mjesta dogovarale ko će taj posao preuzeti u većoj mjeri, a nama je bilo posebno važno da sve uspješno savladaju”, kaže Ivana.\n“Najveću korist imaće roditelji koji će sada više vremena provoditi sa svojom bebom, umjesto da hodaju od institucije do institucije i završavaju papirologiju bez koje se ne može. Sve se to sada završava ovdje kod nas”, kaže Topić.\n“Nekoliko klikova” u porodilštu, zamijenilo je, između ostalog, i nekadašnje ručno popunjavanje podataka u obrasce sa kojima je, najčešće otac, morao da nastavi put od institucije do institucije. Put do kompletnih i preglednijih podataka olakšan je i zdravstvenim radnicima, jer su sve informacije o novorođenčetu i porođaju praktično na jednom mjestu. I za sve to vam treba najviše desetak minuta, kaže Aleksandra Vujadinović, projekt menadžer u Prointeru.\n“Doduše, to prolazno vrijeme već smo skratili, jer se pokazalo da nakon nekoliko popunjenih obrazaca sestre taj posao završavaju i duplo brže. Važno je napomenuti da sve i ne mora da bude gotovo istog trenutka, jer svaka prijava može da se dopunjava i nastavlja. Dakle, aplikacija može biti otvorena od trenutka prijema porodilje pa sve do otpusta sa bebom“, kaže Aleksandra.\nZa koju god se opciju u „eBebi“ babice odlučile, rezultat je isti – uvezivanjem registara i službi, svaki novi stanovnik Republike Srpske u jednom trenutku dobija svu potrebnu dokumentaciju.


Još uvek možete aplicirati za "Unemployment", 15 miliona prijava u SAD!\n0\tApril 9, 2020 12:41 pm\n600 dolara federalne pomoći ističe ove nedelje. Hoće li biti nastavka?\nBroj Amerikanaca koji se prijavljuju za nadoknadu nezaposlenima prevazišao je 15 miliona u poslednje tri nedelje, pošto je drugu nedelju zaredom prijave popunilo više od 6 miliona ljudi.\nSekretarijat za rad saopštio je da je broj onih koji se po prvi put prijavljuju za nadoknadu u nedelji zaključno sa 4. aprilom bio 6,6 miliona, neznatno manje od 6,87 miliona, koliko je bilo u prethodnoj nedelji, posle najnovije revizije podataka.\nEkonomisti predviđaju da bi u SAD moglo da bude izgubljeno i do 20 miliona radnih mesta u aprilu. Vlada je prošlog petka saopštila da je u martu izgubljeno 701 hiljada radnih mesta, što je najveći mesečni gubitak od Velike recesije, od 2007. do 2009. godine. Istovremeno, u martu je okončan najduži postojani napredak u zapošljavanju u američkoj istoriji, koji je započeo još krajem 2010.\n“Tržište rada ušlo je u traumatični period”, smatra Gregori Dako, glavni ekonomsita firme “Oksford Ekonomiks” u Njujorku.\nNjegova kompanija predviđa da će stopa nezaposlenosti u aprilu biti 14 odsto.\nRekordan broj aplikacija u Ilinoisu\nBroj radnika u državi Ilinois koji su prošle nedelje aplicirali za naknade za nezaposlenost premašio je 200.000, čime je oboren prošlonedeljni rekord, dok pandemija koronavirusa i dalje pustoši ekonomiju države.\nSve u svemu, više od 493 000 ljudi podnelo je zahteve za nezaposlenost u poslednje tri nedelje u Ilinoisu, ili oko 1 od 12 radnika.\nUkoliko ste ostali bez posla možete aplicirati za naknadu za nezaposlene tzv. unemployment.\nKo je kvalifikovan da aplicira za ovaj program?\nAko vam je naređeno da se samoizolujete od strane medicinskih stručnjaka ili vladine agencije, ako vas poslodavac otpusti ili pošalje kući bez plate zbog pandemije COVID-19 ili ako brinete o članu porodice kome je dijagnosticiran COVID-19 onda možete aplicirati za ovaj program.\nDa biste bili sigurni da li možete da aplicirate za pomoć posetite web stranicu Illinois Department of Employment Security.\nUkoliko želite da aplicirate za unemployment posetite ovaj link.\nIzvor: Glas Amerika\nGotovo pola miliona obolelih u SAD, 18 000 žrtava koronavirusa 0\nUSCIS: Za ove grupe imigranata radne dozvole će važiti 18 meseci nakon isteka 0


Više od 3.400 đaka u Srbiji zaraženo koronom za nedelju dana | (Vesti - 16.10.2021) Novi Sad\n16.10.2021 u 13:35h\nViše od 3.400 đaka u Srbiji zaraženo koronom za nedelju dana\nTim za praćenje i koordinisanje primene preventivnih mera u radu škola doneo je odluku da se drugi model organizacije obrazovno-vaspitnog rada, odnosno kombinovana nastava, od ponedeljka, 18. oktobra, primenjuje u srednji školama na teritoriji tri lokalne samouprave: Beograd, Vrnjačka Banja i Šabac.\nPodsećamo, drugi model nastave podrazumeva da se obrazovno-vaspitni proces organizuje kombinovanjem neposredne nastave i nastave na daljinu, a odeljenja su podeljena u grupe.\nU svim ostalim osnovnim i srednjim školama u Srbiji se primenjuje prvi model rada koji podrazumeva neposrednu nastavu u školama.\nPrema podacima koje je Ministarstvu prosvete, nauke i tehnološkog razvoja dostavio Institut za javno zdravlje "Milan Jovanović Batut", u nedelji od 7. do 13. oktobra, broj obolele dece školskog uzrasta od 6 do 18 godina je bio 3.442 (0,45%).\nU osnovnim i srednjim školama na teritoriji Republike Srbije, ukupno su 63 (0,16%) odeljenja (16 i manje učenika), koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih 10 kalendarskih dana. Ukupno je 909 (2,31%) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 kalendarskih dana i 132 (0,33%) grupe u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih 10 kalendarskih dana, navodi se u saopštenju Ministarstva prosvete.\nPovezane teme ministarstvo prosvete, nauke i tehnološkog razvoja kombinovani model nastave ministarstvo prosvete nastava na daljinu nastava u školama osnovne i srednje škole Tim za praćenje i koordinisanje primene preventivnih mera u radu škola


pink.rs | Sastanak u Berlinu je licemerje, ništa drugo od EU nismo mogli da očekujemo (VIDEO)\nGosti Novog jutra složili su se da je sastanak u Berlinu, koji su sazvali nemačka kancelarka Angela Merkel i francuski predsednik Emanuel Makron za 29. april, licemeran i kako naglašavaju, EU Srbiji traži sve, a ne nudi ništa za uzvrat što se kosovskog pitanja tiče.\nNa sastanak u Berlinu pozvani su lideri Zapadnog Balkana, ali su samo Srbija i tzv. država Kosovo pozvani na nivou predsednika i premijera dve zemlje.\nZamenik glavnog i odgovornog urednika "Večernjih novosti" Milan Babović, kaže povodom predstojećeg sastanka "da smo svedoci da već pola godina traje zakulisna igra povodom rešenja kosovskog pitanja koja je jako iscrpljujuća".\n- EU kao medijator je izgubila sav svoj kredibilitet i već pola godine nisu u stanju da ubede administraciju Prištine da obori te sulude takse. Skup u Berlinu je dimna zavesa iza koje će velike sile pokušavati Srbiju da uvuku i ponovo vrate za pregovarački sto, a da ništa za uzvrat ne dobijemo - ocenjuje Babović i dodaje da je to velika opasnost na koju nam je ukazao predesednik Vučić.\n-Deo prištinskih vlasti ovaj sastanak predstavlja kao revolucionaran, što zapravo nije. To je sve 'duplo golo' i jedini način da se izvučemo iz ovog 'pata' je neka vrsta mirovne konferencije u koju bi bile uključene naše tradicionalne zaštitnice Rusija i Kina - smatra on.\nPolitikolog Jelena Vukoičić slaže se sa Babovićem i ocenjuje da je ovo krajnje licemercije EU, kao i Nemačka i Francuske koje organizuju ovaj sastanak, 29. aprila.\n-Nemačka i Francuska ne samo da su odavno priznale KiM nego su i apriori odbijale svaku ideju koja bi se pojavila, a nije uključivala da Srbija prizna Kosovo. Oni ono što nam nude je da priznamo KiM, a da se Albanci smiluju i da prihvate tačku briselskog sporazuma o ZSO - kaže Vukoičić i naglašava da je to "toliko bezobrazno" da ne vredi dodatno ni elaborirati.\n-Ništa drugo od EU nismo mogli ni da očekujemo, njih za oko mesec dana očekuju izbori za evropski parlament i mislim da se njima jako žuri. Oni sada imaju suludu ideju da završe čitavu ovu priču pre izbora, ali od toga nema ništa. Ono što oni nude je pritisak pod kojim živimo već 20 godina, nema razloga da se takav suludi cilj realizuje - ističe Vukoičić i zaključuje da nam oni "sve nam traže, a ne nude ništa".


Nacionalna služba za zapošljavanje stopira neposredan rad sa strankama\nNacionalna služba za zapošljavanje je saopštila da počev od danas obustavlja neposredan rad sa strankama u svim organizacionim jedinicama. Ovakva odluka doneta je na osnovu mera utvrđenih Odlukom o uvođenju vanrednog stanja.\nKako je navedeno, neće se obavljati prijavljivanje na evidenciju nezaposlenih lica, niti će se evidentirati obavezno lično javljanje tražioca zaposlenja.\n“Molimo sve poslodavce koji podnose zahtev za izdavanje ili produženje radne dozvole da ga upute elektronskim putem na mejl adrese filijala, u skladu sa obaveštenjem koje se nalazi na veb sajtu Nacionalne službe za zapošljavanje, u odeljku „dokumenti/dozvole za rad“. Takođe, molimo sve klijente da koriste alternativne oblike komunikacije – telefon, mejl i drugo”, navodi se u saopštenju.\nPročitajte još: Agencija za promet nekretnina „Gsigma“ uputila apel građanima\nStrateška procena uticaja za autoput Beograd – Zrenjanin – Novi Sad


07. april, 2021.\nMečevi 26. kola Prve lige Srbije u sezoni 2020/21 na programu su u sredu i četvrtak, a u nastavku su parovi i termini susreta.\nDINAMO – RADNIČKI 1923 (sreda 07. april, 16:00 časova)\nVranjski Dinamo u okviru 26. kola Prve lige Srbije na svom terenu dočekuje goste iz Kragujevca, ekipu Radničkog 1923. Domaćini su tokom aktuelne sezone zabeležili sedam pobeda, uz pet remija i trinaest poraza, pa sa 26 bodova na svom kontu trenutno zauzimaju 15. mesto na tabeli. U prethodnom kolu su kao gosti podelili bodove sa ekipom Jagodine, a rezultat je bio 1:1. Gosti su tokom aktuelne sezone zabeležili šesnaest pobeda, uz sedam remija i dva poraza, pa sa 55 bodova na svom kontu trenutno zauzimaju 1. mesto na tabeli. U prethodnom kolu su kao domaćini podelili bodove sa ekipom Kabela, a rezultat je bio 0:0. Prvi ovosezonski meč ovih rivala odigran u Kragujevcu ekipa Radničkog 1923 je rešila u svoju korist, a rezultat je bio 2:0.\nIMT – ZEMUN (sreda 07. april, 16:00 časova)\nBeogradski IMT u okviru 26. kola Prve lige Srbije na svom terenu dočekuje gradskog rivala, ekipu Zemuna. Domaćini su tokom aktuelne sezone zabeležili jedanaest pobeda, uz šest remija i osam poraza, pa sa 39 bodova na svom kontu trenutno zauzimaju 6. mesto na tabeli. U prethodnom kolu su kao gosti podelili bodove sa ekipom Borca 1926, a rezultat je bio 1:1. Gosti su tokom aktuelne sezone zabeležili pet pobeda, uz četiri remija i šesnaest poraza, pa sa 19 bodova na svom kontu trenutno zauzimaju poslednje 18. mesto na tabeli. U prethodnom kolu su kao domaćini poraženi u duelu sa ekipom Grafičara, a rezultat je bio 1:2. Prvi ovosezonski meč ovih rivala odigran u Zemunu završen je podelom bodova, a rezultat je bio 0:0.\nKABEL – OFK ŽARKOVO (sreda 07. april, 16:00 časova)\nNovosadski Kabel u okviru 26. kola Prve lige Srbije na svom terenu dočekuje goste iz Beograda, ekipu Žarkova. Domaćini su tokom aktuelne sezone zabeležili trinaest pobeda, uz devet remija i tri poraza, pa sa 48 bodova na svom kontu trenutno zauzimaju 2. mesto na tabeli. U prethodnom kolu su kao gosti podelili bodove sa ekipom Radničkog 1923, a rezultat je bio 0:0. Gosti su tokom aktuelne sezone zabeležili dvanaest pobeda, uz pet remija i osam poraza, pa sa 41 bodom na svom kontu trenutno zauzimaju 5. mesto na tabeli. U prethodnom kolu su kao domaćini savladali ekipu Radničkog iz Pirota, a rezultat je bio 1:0. Prvi ovosezonski meč ovih rivala odigran u Beogradu ekipa Kabela je rešila u svoju korist, a rezultat je bio 0:2.\nRADNIČKI PIROT – BORAC 1926 (sreda 07. april, 16:00 časova)\nPirotski Radnički u okviru 26. kola Prve lige Srbije na svom terenu dočekuje goste iz Čačka, ekipu Borca 1926. Domaćini su tokom aktuelne sezone zabeležili sedam pobeda, uz sedam remija i jedanaest poraza, pa sa 28 bodova na svom kontu trenutno zauzimaju 14. mesto na tabeli. U prethodnom kolu su kao gosti poraženi u duelu sa ekipom Žarkova, a rezultat je bio 1:0. Gosti su tokom aktuelne sezone zabeležili devet pobeda, uz pet remija i jedanaest poraza, pa sa 32 boda na svom kontu trenutno zauzimaju 9. mesto na tabeli. U prethodnom koli su kao domaćini podelili bodove sa ekipom IMT-a, a rezultat je bio 1:1. Prvi ovosezonski meč ovih rivala odigran u Čačku ekipa Borca 1926 je rešila u svoju korist, a rezultat je bio 3:1.\nRADNIČKI SM – KOLUBARA (sreda 07. april, 16:00 časova)\nEkipa Radničkog iz Sremske Mitrovice u okviru 26. kola Prve lige Srbije na svom terenu dočekuje goste iz Lazarevca, ekipu Kolubare. Domaćini su tokom aktuelne sezone zabeležili sedam pobeda, uz četiri remija i četrnaest poraza, pa sa 25 bodova na svom kontu trenutno zauzimaju 16. mesto na tabeli. U prethodnom kolu su kao gosti poraženi u duelu sa ekipom Loznice, a rezultat je bio 2:1. Gosti su tokom aktuelne sezone zabeležili četrnaest pobeda, uz pet remija i šest poraza, pa sa 47 bodova na svom kontu trenutno zauzimaju 3. mesto na tabeli. U prethodnom kolu su kao domaćini savladali ekipu Sloge a rezultat je bio 2:1. Prvi ovosezonski meč ovih rivala odigran u Lazarevcu ekipa Kolubare je rešila u svoju korist, a rezultat je bio 1:0.\nŽELEZNIČAR – JAGODINA (sreda 07. april, 16:00 časova)\nPančevački Železničar u okviru 26. kola Prve lige Srbije na svom terenu dočekuje ekipu Jagodine iz istoimenog grada. Domaćini su tokom aktuelne sezone zabeležili devet pobeda, uz četiri remija i dvanaest poraza, pa sa 31 bodom na svom kontu trenutno zauzimaju 11. mesto na tabeli. U prethodnom kolu su kao gosti podelili bodove sa ekipom Budućnosti, a rezultat je bio 1:1. Gosti su tokom aktuelne sezone zabeležili šest pobeda, uz dvanaest remija i sedam poraza, pa sa 30 bodova na svom kontu trenutno zauzimaju 12. mesto na tabeli. U prethodnom kolu su kao domaćini podelili bodove sa ekipom Dinama, a rezultat je bio 1:1. Prvi ovosezonski meč ovih rivala odigran u Jagodini istoimena ekipa je rešila u svoju korist, a rezultat je bio 1:0.\nSLOGA – TRAYAL (četvrtak 08. april, 16:00 časova)\nKraljevačka Sloga u okviru 26. kola Prve lige Srbije na svom terenu dočekuje goste iz Kruševca, ekipu Trajala. Domaćini su tokom aktuelne sezone zabeležili četiri pobede, uz osam remija i trinaest poraza, pa sa 20 bodova na svom kontu trenutno zauzimaju 17. mesto na tabeli. U prethodnom kolu su kao gosti poraženi u duelu sa ekipom Kolubare, a rezultat je bio 2:1. Gosti su tokom aktuelne sezone zabeležili devet pobeda, uz pet remija i jedanaest poraza, pa sa 32 boda na svom kontu trenutno zauzimaju 10. mesto na tabeli. U prethodnom kolu su kao domaćini poraženi u duelu sa ekipom Dubočice, a rezultat je bio 0:1. Prvi ovosezonski meč ovih rivala odigran u Kruševcu ekipa Sloge je rešila u svoju korist, a rezultat je bio 0:1.\nDUBOČICA – BUDUĆNOST (četvrtak 08. april, 16:00 časova)\nLeskovačka Dubočica u okviru 26. kola Prve lige Srbije u Vlasotincu dočekuje goste iz Dobanovaca, ekipu Budućnosti. Domaćini su tokom aktuelne sezone zabeležili sedam pobeda, uz devet remija i devet poraza, pa sa 30 bodova na svom kontu trenutno zauzimaju 13. mesto na tabeli. U prethodnom kolu su kao gosti savladali ekipu Trajala, a rezultat je bio 0:1. Gosti su tokom aktuelne sezone zabeležili deset pobeda, uz šest remija devet poraza, pa sa 36 bodova na svom kontu trenutno zauzimaju 8. mesto na tabeli. U prethodnom kolu su kao domaćini podelili bodove sa ekipom Železničara, a rezultat je bio 1:1. Prvi ovosezonski meč ovih rivala odigran u Dobanovcima završen je podelom bodova, a rezultat je bio 1:1.\nGRAFIČAR – LOZNICA (četvrtak 08. april, 16:00 časova)\nBeogradski Grafičar u okviru 26. kola Prve lige Srbije na pomoćnom terenu stadiona ’’Rajko Mitić’’ dočekuje ekipu Loznice iz istoimenog grada. Domaćini su tokom aktuelne sezone zabeležili devet pobeda, uz devet remija i sedam poraza, pa sa 36 bodova na svom kontu trenutno zauzimaju 7. mesto na tabeli. U prethodnom kolu su kao gosti savladali ekipu Zemuna, a rezultat je bio 1:2. Gosti su tokom aktuelne sezone zabeležili jedanaest pobeda, uz osam remija i šest poraza, pa sa 41 bodom na svom kontu trenutno zauzimaju 4. mesto na tabeli. U prethodnom kolu su kao domaćini savladali ekipu Radničkog iz Sremske Mitrovice, a rezultat je bio 2:1. Prvi ovosezonski meč ovih rivala odigran u Loznici ekipa Grafičara je rešila u svoju korist, a rezultat je bio 1:2.\nNajava mečeva 31. kola Prve lige Srbije


Vladimir Vesić titulu „Nosioca Bogojavljenskog krsta“ predao Tadiji Prokiću – Veliki Park\nDo Časnog krsta na jezeru u Šumaricama, prvi je doplivao Vladimir Vesić koji je titulu „Nosioca Bogojavljenskog krsta 2022. godine“ predao specijalnom učesniku ovogodišnje tradicionalne manifestacije „Plivanja za krst Časni“ šestogodišnjem Tadiji Prokiću. Tadija je svake godine na Bogojavljanje dolazio kao posmatrač na jezero u Šumaricama, a onda je i sam poželeo da zapliva. Nacrtao je, kaže sebe kako skače u vodu za Krst i od tada odbrojavao dane kada će to i uraditi, i zbog toga mu ova titula puno znači.\nUz blagoslov NJegovog preosveštenstva episkopa šumadijskog gospodina Jovana, manifestaciju ”Plivanje za krst Časni” organizovali su Eparhija šumadijska, grad Kragujevac, Gradska turistička organizacija i SPD Radnički.\nZadovoljstvo je što je manifestacija protekla kako treba, kako dolikuje i u skladu sa našom tradicijom, a posebno je zadovoljstvo što smo imali mlade učesnike koji su uspeli da pobede sebe, dokažu se pred sobom i iskažu svoju ljubav i veru, kazao je gradonačelnik Dašić.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 19 јануара, 2022


DAN MUZEJA JUGOSLAVIJE\nDan Muzeja Jugoslavije će ove godine biti obeležen nizom programa od 28. novembra do 2. decembra. Povodom 75 godina od kraja Drugog svetskog rata, publiku očekuje video-prenos kustoskog vođenja kroz intervencije na stalnoj postavci, onlajn diskusija „Sloboda narodu!”, kao i emitovanje nastupa benda „Fish in Oil”, koji će izvoditi repertoar revolucionarnih pesama. Drugog decembra biće otvorena i gostujuća izložba „Alan Ford trči počasni krug”, na kojoj će biti prikazane 152 originalne table ovog stripa, koji je ostvario značajan uticaj na jugoslovensku popularnu kulturu.\nU subotu, 28. novembra, program će biti u znaku obeležavanja 75 godina od kraja Drugog svetskog rata. Od 14 časova publika će na jutjub kanalu Muzeja moći da prati prenos vođenja kroz kustoske intervencije, koje su na stalnoj postavci realizovane upravo ovim povodom. Kustosi će približiti publici predmete koje su izdvojili i kroz njih će akcentovati konkretne istorijske trenutke i važne društvene pojave iz ovog perioda. Link za praćenje je: https://youtu.be/UuULERXCp8Y.\nU nedelju 29. novembra u 13 časova publiku očekuje autorsko vođenje kroz aktuelnu izložbu dokumentarnih fotografija „TANJUG javlja – Rat je završen”.\nIstog dana od 19 časova na jutjub kanalu Muzeja Jugoslavije svi zainteresovani moći će da prate diskusiju „Sloboda narodu!” Link za praćenje je: https://youtu.be/z6_5LiySQC8. Učesnici će biti Sanja Horvatinčić, postdoktorantkinja na Institutu za istoriju umetnosti u Zagrebu i Andrej Grubačić, redovni profesor antropologije na Institutu za integralne studije u Kaliforniji i gostujući profesor na Univerzitetu u Berkliju. Kroz razgovor, koji će moderirati istoričarka kustoskinja u Muzeju Jugoslavije, Jovana Nedeljković, učesnici će preispitivati koncept slobode koristeći kao okosnicu primere dva radikalna emancipatorska pokreta koja u svom radu istražuju – jugoslovenski Narodnooslobodilački i kurdski oslobodilački pokret.\nObeležavanje ovogodišnjeg Dana Muzeja, završava se 2. decembra otvaranjem izložbe „Alan Ford trči počasni krug”. Kao što je pomenuto, tom prilikom biće prikazana 152 originalna crteža iz ranog perioda (1969–1975), iz vremena kada je na izradi stripa radio prepoznatljivi italijanski autorski dvojac Magnus-Bunker, kao i tri naslovna crteža Paola Pifarerija. Autor izložbe je slovenački kolekcionar stripova, Rok Glavan, a izložba gostuje u Muzeju Jugoslavije posle velikog uspeha koji je prošle godine postigla u Nacionalnoj galeriji u Ljubljani.\nPovodom Dana Muzeja biće dodeljene i zahvalnice saradnicima i darodavcima Muzeja, a ulaz u muzejski kompleks tokom vikenda, 28. i 29. novembra, za sve posetioce biće slobodan.


27. 03. 2015. MUP-ova radionica za stipendiste Fonda za mlade talente\nSektor za analitiku, telekomunikacione i informacione tehnologije Ministarstva unutrašnjih poslova organizovao je radionice za stipendiste Fonda za mlade talente pod nazovom «Nove informaciono komunikacione tehnologije i njihova primena u MUP RS».\nRadionica, koju je MUP organizovao u saradnji sa Ministarstvom omladine i sporta, ima za cilj predstavljanje javnosti i afirmaciju primene savremenih tehničko tehnoloških rešenja u Ministarstvu unutrašnjih poslova i podrške mladim talentima i njihovom daljem stručnom usavršavanju u Republici Srbiji.\nUčešće je ostvarilo više od 50 studenata sa različitih visokoobrazovanih institucija u zemlji i inostranstvu.\nRadionicu su otvorili pomoćnik ministra i načelnik Sektora za analitiku, telekomunikacione i informacione tehnologije Ministarstva unutrašnjih poslova Slobodan Nedeljković i državni sekretar Ministarstva omladine i sporta Nenad Borovčanin.\nU okviru radionice studenti su imali priliku da vide neka rešenja iz oblasti elektronske uprave koja imaju za cilj da olakšaju građanima rešavanje zakonskih obaveza, na savremen i bezbedan način, bez odlaska u policijske stanice, primenom internet aplikativnog razvoja i razvoja aplikacija na mobilnim uređajima za pristup podacima i informacijama koje se nalaze u evidencijama MUP-a. Prikazana je primena savremenih tehnoloških rešenja koja omogućavaju korišćenje prostornih podataka i praćenje lokacija mobilnih terminala. Ta rešenja koriste pripadnici Ministarstva unutrašnjih poslova za ostvarivanje sigurne i bezbedne komunikacije, putem TETRA digitalne radio - mreže. Prikazane su i mogućnosti i servisi srpske nacionalne radio - mreže TETRA, kroz primere iz prakse u kojima je pružana podrška, u reagovanju u vanrednim i kriznim situacijama svih linija rada Ministarstva, obezbeđivanjem brzog uspostavljanja pouzdanih komunikacionih kanala. Prikazana su i savremena analitička rešenja, koja se koriste za analizu i izveštavanje u svim oblastima i na svim nivoima, a koja se zasnivaju na primeni savremenih tehnologija i alata.\nPredstavljeni su i mobilni komandno - kontrolni komunikacioni sistemi za nadzor i postupanje u obezbeđivanju javnog reda i mira i državne granice, kao i mobilna TETRA bazna stanica kao varijabilni deo TETRA mobilne radio - mreže.\nU okviru radionice realizovana je i poseta Personalizacionom centru Ministarstva unutrašnjih poslova u kome se personalizuju sva identifikaciona dokumenta građana nove generacije. Studenti su imali priliku da, uz stručno vođenje obiđu sve celine - od pripreme materijala do finalnog pakovanja i pripreme za distribuciju.\nPosetili su elektronski računski centar, centralnu informacionu lokaciju na kojoj se obezbeđuje kontinualna dostupnost 24/7 i korišćenje podataka i informacija iz evidencija u domenu nadležnosti Ministarstva unutrašnjih poslova, za njegove pripadnike, na celoj teritoriji Republike Srbije, kao i TETRA komunikacionom centru kao centralnoj lokaciji za obezbeđivanje usluga i servisa za kontinualnu i bezbednu komunikaciju.\nSva prikazana rešenja zasnovana su na savremenim tehnologijama i olakšavaju rad policijskim službenicima, a u funkciji su borbe prtiv kriminala, kontrole državne granice i drugih policijskih poslova – jednom rečju povećanja stepena bezbednosti građana Republike Srbije.